Oktoober 2015

Oktoober 2015, kroonika 2015. aasta oktoober algas neljapäeval ja lõppes 31 ööpäeva hiljem laupäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Afganistani armee vallutas äärmuslikult islamiliikumiselt Ţālebān tagasi neli päeva varem selle kontrolli alla läinud Kondūzi kesklinna. Ameerika Ühendriikides Oregoni osariigis jõustus seadus, mis lubab kanepit müüa ja osta meelelahutuslikel eesmärkidel. Sellega sai Oregonist Colorado ja Washingtoni järel kolmas osariik, kus vastavad seadused on jõustunud. Ameerika Ühendriikides Oregoni osariigis toimus Roseburgi koolitulistamine: Roseburgi linnas Umpqua Community College'is toimunud tulistamises hukkus 9 inimest ja sai vigastada veel 9 inimest. Tulistajaks osutus sama kolledži 26-aastane õpilane Chris Harper Mercer, kes küsis enne tulistamist inimeste usuliste vaadete kohta ja tulistas vaid neid, kes tunnistasid ennast kristlasteks. Mercer sooritas hiljem enesetapu. Burkina Faso septembrikuise riigipöörde üks peamisi organiseerijaid, presidendi kaardiväe kindral Gilbert Diendéré anti pärast tulutut varjupaiga taotlemist Vatikani saatkonnas üle Burkina Faso võimudele. Euroopa Komisjoni liikuvuse ja transpordi peadirektoraadi peadirektorina alustas tööd eestlane Henrik Hololei. Gibraltari kuberneriks nimetati senine asekuberner Edward Davis. Tema ametiaeg algab 2016. aasta alguses. Guatemala pealinna Guatemala lähistel toimus paduvihmade tõttu maalihe, milles päästeteenistuste esialgsetel teadetel hukkus vähemalt 9 inimest ja veel ligi 600 inimest jäi kadunuks. Veidi hiljem täpsustatud andmetel oli hukkunuid 79 ja kadumajäänuid 350. 7 päeva hiljem teatati vähemalt 220 hukkunust ja endiselt kadunud ligi 350 inimesest. Mehhikos astus Michoacáni osariigi kubernerina ametisse Silvano Aureoles Conejo ja Querétaro osariigi kubernerina Francisco Domínguez Servién. San Marino kaptenregentidena astusid ametisse Lorella Stefanelli ja Nicola Renzi. Süüria kodusõda: Liibanoni allikad teatasid, et Süüriasse on saabunud sajad Iraani sõdurid eesmärgiga osaleda president Bashār al-Asadile ustavate vägede kavandatavas pealetungis mässuliste positsioonidele. Venemaa õhuväed pommitasid Süürias Vaba Süüria Armee koosseisu kuuluva rühmituse positsioone. Tegemist oli rühmitusega, mille võitlejad on saanud koolitust Luure Keskagentuuri töötajatelt ja mis võitleb lisaks Süüria valitsusele ka Islamiriigi vastu. Türgi pealinnas Ankaras toimus liiklusõnnetus, kus liinibuss sõitis otsa bussipeatuses seisnud inimestele. Õnnetuses hukkus vähemalt 11 inimest ja veel mitmed inimesed said vigastada. Venemaal valis kohalik parlament Jamali Neenetsi autonoomse ringkonna kuberneriks Dmitri Kobõlkini, kes andis samal päeval ka ametivande ja astus sellega ametisse. Eestis tähistati rahvusvahelist muusikapäeva. Selle puhul toimus õhtul Estonia kontserdisaalis muusikaauhindade pidulik üleandmine, millel osales ka kultuuriminister Indrek Saar. Eesti välisminister Marina Kaljurand esines New Yorgis Demokraatiate Ühenduse juhtkomitee kohtumisel, mida juhatas Ameerika Ühendriikide riigisekretär John Kerry. Eestis hakkas kehtima uus ühistranspordiseadus, mis karmistas muuhulgas taksoteenuste osutamise korda ja avas linnadevahelise bussiliinide turu vabale konkurentsile. Afganistanis kukkus peatselt pärast õhkutõusmist Jalālābādi lennuväljalt alla Ameerika Ühendriikide õhujõududele kuulunud transpordilennuk. Kokku hukkus õnnetuses 14 inimest, 11 Ameerika Ühendriikide ja 3 Afganistani kodanikku. Ameerika Ühendriikides teatas haridusminister Arne Duncan, et astub detsembris ametist tagasi. Haridusministri kohuseid asub täitma tema senine asetäitja John King, Jr. Brasiilia president Dilma Rousseff tegi muudatusi valitsuse koosseisus. Riigi uueks kaitseministriks sai Aldo Rebelo. Nepalis teatas oma tagasiastumisest peaminister Sushīl Koīrālā. Nigeeria pealinnas Abuja äärelinnades toimunud kahes enesetapurünnakus hukkus 15 ja sai vigastada 41 inimest. Kuigi keegi rünnakute eest vastutust ei võtnud, korraldas need tõenäoliselt äärmuslik islamiorganisatsioon Boko Haram. Prantsusmaal Pariisis algas niinimetatud Normandia neliku kohtumine, millel osalevad Prantsusmaa president François Hollande, Saksamaa liidukantsler Angela Merkel, Venemaa president Vladimir Putin ja Ukraina president Petro Porošenko. Soomes algas kolm päeva kestev Turu raamatumess, kus on väljas ka Eesti kirjandust tutvustav ekspositsioon ja toimub Eesti-teemaline programm Eesti kirjanike osavõtul. Soome ajaleht Helsingin Sanomat teatas, et Soome ettevõte Gasum on otsustanud loobuda Eesti-Soome gaasitoru Balticconnectori ehitamisest ja Lõuna-Soome vedelgaasiterminali rajamisest. Soome valitsus otsustas pärast Gasumi otsust projektiga siiski jätkata ja moodustada selle elluviimiseks uue riigiettevõtte. Suurbritannias Londonis vahistati korruptsioonikahtlustuse alusel Nigeeria endine naftatööstuse minister Diezani Alison-Madueke. Süüria kodusõda: Ameerika Ühendriikide juhitav sõjaline koalitsioon esitas Venemaale nõudmise, et see peataks õhurünnakud nendel Süüria aladel, mis ei ole äärmusliku islamiliikumise Islamiriik kontrolli all. Venemaa kaitseministeerium teatas vastusena, et nad on rünnanud eranditult vaid Islamiriigiga seotud sihtmärke. Süüria opositsioonijõude ühendav Süüria Rahvuskoalitsioon teatas, et keeldub üleminekuvalitsuse moodustamisel igasugusest koostööst riigi senise presidendi Bashār al-Asadiga ega näe tal üleminekuvalitsuses mingit rolli. Tuneesia tühistas alates Sousse'i terrorirünnakute toimumise ajast juunis 2015 riigis kehtinud erakorralise seisukorra. Venemaal vannutati Irkutski oblasti kubernerina ametisse Sergei Levtšenko. Eesti kultuuriminister Indrek Saar viibis visiidil Valgamaal. Eesti sotsiaalkaitseminister Margus Tsahkna avas Valgas Kurepesa lastekodu. Eesti ja Itaalia sõlmisid koostööleppe, milles kajastuvad üldpõhimõtted rahvusvahelist kaitset vajavate inimeste (pagulaste) ümberpaigutamisel. Eestis lahkus ametist soolise võrdõiguslikkuse ja võrdse kohtlemise volinik Mari-Liis Sepper. Järgmisel päeval alustas sellel ametikohal tööd Liisa Pakosta. Afganistanis Kondūzi linnas sai Ameerika Ühendriikide korraldatud õhurünnakus tabamuse rahvusvahelisele abiorganisatsioonile Piirideta Arstid kuuluv haigla. Hukkus 22 inimest. Piirideta Arstid nõudis toimunu osas sõltumatu juurdluse algatamist ja teatas järgmisel päeval, et viib oma töötajad Kondūzi ümbrusest ära. Ameerika Ühendriikides Californias teatas Tuolumne'i maakonna politsei, et pidas kinni neli keskkooliõpilast, kes plaanisid korraldada Summerville'i keskkoolis massimõrva. Ameerika Ühendriikide president Barack Obama kuulutas tugevatest vihmadest tingitud üleujutuste tõttu Lõuna-Carolina osariigis välja eriolukorra, mis võimaldab osariigil taotleda föderaalabi üleujutuste tekitatud kahjustuste likvideerimiseks. Ameerika Ühendriikide suurim ametiühing, haridustöötajaid ühendav 3 miljoni liikmega National Education Association teatas, et toetab 2016. aasta presidendivalimistel Hillary Clintoni kandidatuuri. Euroopa rändekriis: Austria pealinnas Viinis osales enam kui 20 000 inimest demonstratsioonil, millega avaldati toetust immigrantide vastuvõtmisele ja inimväärsele kohtlemisele; ühtlasi protesteeriti immigratsioonivastase erakonna Austria Vabaduspartei kasvava toetuse vastu. Saksamaa liidukantsler Angela Merkel rõhutas oma iganädalases videopöördumises vajadust tugevdada kontrolli Euroopa Liidu välispiiridel, et tagada Euroopa Liidu immigratsioonipoliitika põhimõtetest kinnipidamine. Iisraelis Jeruusalemmas pussitas palestiinlasest meest surnuks ühe Iisraeli sõduri ja juudi rabi. Lisaks sellele kaks ohvrit nõudnud noarünnakule pussitas samal päeval teine palestiinlane Jeruusalemmas juudi noorukit, kes pääses rünnakust siiski eluga. Politsei lasi mõlemad ründajad maha. Vatikanis vabastas Rooma kuuria ametist usudoktriini kongregatsioonis töötanud poola preestri ja teoloogi Krzysztof Charamsa, kes oli varem samal nädalal meediale teatanud, et ta on homoseksuaalne ja elab koos samast soost partneriga. Ühtlasi kaotas Charamsa õppejõu töö Rooma paavstlikes ülikoolides. Eestis Tartus Vanemuise Kontserdimajas toimus Aasta Õpetaja auhinnagala. Ameerika Ühendriikides teatas Esindajatekoja liige Jason Chaffetz, et kavatseb kandideerida Esindajatekoja spiikri ametikohale. Argentinas toimus riigi ajaloo esimene presidendikandidaatide teledebatt. Valitseva erakonna esindaja, küsitluste järgi populaarseim kandidaat Daniel Scioli debatil ei osalenud. Euroopa rändekriis: Saksamaa mõjukas poliitik, rahandusminister Wolfgang Schäuble ütles telekanalile ZDF antud intervjuus, et edasist sisserännet Euroopasse tuleb piirata. Hispaania ja Maroko teatasid, et vahistasid ühisoperatsiooni tulemusel 10 inimest, keda kahtlustatakse võitlejate värbamises islamistliku äärmusorganisatsiooni Islamiriik ridadesse. Kõrgõzstanis toimusid parlamendivalimised. Valimised võitis Kõrgõzstani Sotsiaaldemokraatlik Partei, mis sai 27,5% antud häältest. Paremuselt teise tulemuse tegi erakondade Respublika ja Ata-Džurt valimisliit, mis sai 20,1% antud häältest. Valimisaktiivsus oli umbes 60%. Mehhikos astus Nuevo Leóni osariigi kubernerina ametisse Jaime Rodríguez Calderón. Moldova pealinnas Chișinăus toimus umbes 20 000 osavõtjaga meeleavaldus, millel avaldati meelt valitsuse tegevusetuse vastu 1 miljardi USA dollari kadumise uurimisel Moldova pankadest ja nõuti ennetähtaegsete valimiste korraldamist. Tegemist oli juba mitmenda taolise meeleavaldusega. Portugalis toimusid parlamendivalimised. Valimised võitis ka seni võimul olnud Sotsiaaldemokraatliku Partei ja CDS – Rahvapartei paremtsentristlik valimisliit, mis sai 39,8% antud häältest ja 104 kohta 230-kohalises parlamendis. Suurim opositsioonierakond Sotsialistlik Partei pälvis 33,6% valijate toetuse ja sai parlamendis 85 kohta. Valimisaktiivsus oli 57%. Prantsusmaal Côte d'Azuris oli eelmisel päeval alanud üleujutustes hukkunud juba vähemalt 16 inimest, mis sundis valitsust piirkonnas välja kuulutama eriolukorra. Türgi president Recep Tayyip Erdoğan alustas riigivisiiti Belgias, et kohtuda nii Belgia kui ka teiste Euroopa Liidu liikmesriikide juhtidega ning Euroopa Komisjoni esindajatega. Enne visiiti Strasbourgis peetud kõnes ja visiidi alguses Brüsselis peetud kõnes kritiseeris ta Euroopa Liitu suutmatuse eest toime tulla Euroopa rändekriisiga. Vatikanis kogunes katoliku kiriku piiskoppide sinod, mis keskendub seekord perekonnateemadele. Järgmisel päeval sinodi esimese töösessiooni alguses peetud kõnes ütles paavst Franciscus, et piiskopid peaksid vabanema oma eelarvamustest ja keskenduma rääkimise asemel nii Jumala hääle kui ka oma kolleegide arvamuse kuulamisele. Paavst manitses nii konservatiive kui ka liberaale, rõhutades ühest küljest, et kirik ei tohi muutuda muuseumiks, teisest küljest aga ei saa joosta kaasa maailma muutuvate arusaamade ja suundumustega. Eestis Tallinnas algasid nädal aega kestvad toompäevad, mille raames tutvustatakse Tallinna toomkiriku ajalugu. Ameerika Ühendriikides Georgia osariigis Atlantas allkirjastasid 12 Vaikse ookeani piirkonna riigi esindajad Vaikse ookeani ülese vabakaubanduslepingu. Lepinguga ühinesid lisaks Ameerika Ühendriikidele Kanada, Jaapan, Malaisia, Vietnam, Singapur, Brunei, Austraalia, Uus-Meremaa, Mehhiko, Peruu ja Tšiili. India pealinnas New Delhis kohtusid Saksamaa liidukantsler Angela Merkel ja India peaminister Narendra Modi, kes väljendasid mõlemapoolset valmisolekut taasalustada vabakaubanduskõnelusi kahe riigi vahel. Luksemburgis algas Euroopa Liidu ja euroala rahandusministrite kahepäevane kohtumine, kus Eestit esindasid rahandusminister Sven Sester ja rahandusministeeriumi asekantsler Märten Ross. Rootsis Stockholmis kuulutas Rootsi Kuninglik Meditsiiniinstituut välja Nobeli füsioloogia- või meditsiiniauhinna laureaadid, kelleks said William C. Campbell, Satoshi Ōmura ja Tu Youyou parasiitide põhjustatud haiguste ravis tehtud edusammude eest. Ukraina kriis: Ukraina kaitsejõud teatasid, et alustasid vastavalt Minski lepetele kergerelvastuse vähendamist Luhanski oblastis. Eesti peaminister Taavi Rõivas alustas kolmepäevast visiiti Itaalias Milanos eesmärgiga osaleda maailmanäitusel, avada Eesti IT konverents ja pidada loeng Bocconi ülikoolis. Eesti kultuuriminister Indrek Saar oli visiidil Jõgeva maakonnas. Eestis alustas LHV Pank oma võlakirjadega kauplemist Tallinna börsil. Kunda linnavolikogu avaldas umbusaldust linnapea Jüri Landbergile. Linnapea kohuseid asus ajutiselt täitma linna rahandusosakonna juhataja Urmas Lepik. Riigi Kinnisvara AS-i nõukogu valis ettevõtte uueks juhatuse esimeheks Urmas Somelari, kelle ametiaeg algab 19. oktoobril. Ameerika Ühendriikide riigisekretär John Kerry külastas Haitit, et kutsuda haitilasi üles osalema 2015. aasta parlamendivalimistel ning hoiduma valimiste ajal korratustest ja vägivallast. Elevandiluuranniku opositsioonipoliitik Amara Essy teatas, et taandab oma kandidatuuri 2015. aasta presidendivalimistelt. Põhjuseks tõi ta valimiste ebademokraatlikkuse, muuhulgas ka ametis oleva presidendi liiga suure mõju valimistele. Etioopia peaminister Hailemariam Desalegn moodustas uue valitsuse. Tähtsamatest ministritest säilitas uues valitsuses oma koha senine välisminister Tedros Adhanom. Guinea-Bissau president José Mário Vaz jättis heaks kiitmata peaminister Carlos Correia välja pakutud valitsuskabineti koosseisu, tuues põhjuseks valitsusliikmete liiga suure arvu. Portugali president Aníbal Cavaco Silva tegi uue valitsuse moodustamise ülesandeks ka seni peaministri ametit pidanud Sotsiaaldemokraatliku Partei esimehele Pedro Passos Coelhole. Rootsi Kuninglik Teaduste Akadeemia kuulutas välja Nobeli füüsikaauhinna laureaadid, kelleks said Takaaki Kajita ja Arthur B. McDonald. Nad avastasid neutriinode võnkumise, mis võimaldas tõestada, et neutriinodel on mass. Türgi välisministeerium kutsus juba kolmandat korda välja Venemaa suursaadiku, et nõuda selgitust Türgi õhuruumi korduvate rikkumiste kohta Venemaa sõjalennukite poolt. Venemaa lennukid on alates Venemaa sekkumisest Süüria kodusõtta rikkunud korduvalt Türgi õhupiiri. Ukraina kriis: Ukrainas teatasid separatistlike Donetski ja Luhanski rahvavabariigi võimud, et lükkavad oktoobris ja novembris toimuma pidanud kohalikud valimised edasi 2016. aasta veebruari. Separatistide otsus pälvis nii Ukraina kui ka lääneriikide võimude heakskiidu. Eesti maaeluminister Urmas Kruuse oli visiidil Järva ja Viljandi maakonnas. Eesti välisminister Marina Kaljurand külastas Ida-Viru maakonda, kus ta pidas gümnaasiumiõpilastele loenguid välispoliitikast. Belgias Brüsselis algas NATO kaitseministrite kahepäevane kohtumine, kus osales ka Eesti kaitseminister Hannes Hanso. Kohtumisel teisel päeval teatas Suurbritannia kaitseminister Michael Fallon, et Suurbritannia paigutab NATO idapiiri kindlustamiseks Baltimaadesse roteeruva jalaväekompanii, kuhu kuulub umbes 130–150 sõdurit. Euroopa Parlamendis pidasid kõne Prantsusmaa president François Hollande ja Saksamaa liidukantsler Angela Merkel. Iraani kõrgeim usujuht ajatolla 'Alī Khāmene'ī keelas igasugused edasised läbirääkimised Ameerika Ühendriikidega. Nigeeria kirdeosas Damaturu linnas toimunud kolmes enesetapurünnakus hukkus 17 inimest. Kuigi rünnakute eest keegi vastutust ei võtnud, oli nende taga tõenäoliselt äärmuslik islamiliikumine Boko Haram. Rootsi Kuninglik Teaduste Akadeemia kuulutas välja Nobeli keemiaauhinna laureaadid, kelleks said Tomas Lindahl, Paul Modrich ja Aziz Sancar. Need teadlased kaardistasid molekulaarsel tasandil, kuidas rakud parandavad kahjustatud DNA-d. Süüria kodusõda: Süüria valitsusväed ja Venemaa relvaüksused korraldasid esimesed omavahel koordineeritud rünnakud valitsusvastaste mässuliste positsioonidele. Kui Süüria kasutas operatsioonides peamiselt maavägesid, siis Venemaa ründas esmakordselt mässuliste positsioone Kaspia merel asuvalt 4 sõjalaevalt tulistatud rakettidega. Eestis algas Euroopa Teadusnõukogu kahepäevane väljasõiduistung. Istungil teisel päeval osalesid seal külalistena ka Eesti peaminister Taavi Rõivas ning haridus- ja teadusminister Jürgen Ligi. Eesti president Toomas Hendrik Ilves nimetas Eesti uueks suursaadikuks Ungaris Rein Oidekivi ja kutsus sellelt ametikohalt tagasi Eve-Külli Kala. Eesti rahandusminister Sven Sester ja rahandusministeeriumi kantsler Veiko Tali alustasid 14. oktoobrini kestvat visiiti Peruu pealinnas Limas, et osaleda Rahvusvahelise Valuutafondi ja Maailmapanga aastakoosolekul. Ameerika Ühendriikides teatas Esindajatekoja vabariikliku enamuse liider Kevin McCarthy, et loobub kandideerimast Esindajatekoja esimehe ametikohale. McCarthy't peeti seni soosikuks sellele ametikohale, kuid kandidaadi valimistele eelnenud nädalal oli ta silma paistnud mitme keelelise ja poliitilise apsuga avalikes esinemistes, samuti pidas partei konservatiivne tiib teda liiga mõõdukaks kandidaadiks. Itaalias astus ametist tagasi Rooma linnapea Ignazio Marino, keda kahtlustatakse linna raha kasutamises iseenda ning oma sugulaste ja sõprade toitlustamiskulude katmiseks. Linnapea ise on nimetanud süüdistusi alusetuteks. Liibüas toimuvatel Ühinenud Rahvaste Organisatsiooni vahendatud läbirääkimistel riigi eri poliitiliste jõudude ja hõimude vahel jõuti põhimõttelisele kokkuleppele rahvusliku ühtsuse valitsuse moodustamises, kuid ei suudetud veel kokku leppida selle moodustamise täpsetes alustes ja ministrikohtade jaotuses. Luksemburgis algas Euroopa Liidu justiits- ja siseministrite kahepäevane kohtumine, kus Eestit esindas justiitsminister Urmas Reinsalu ja kohtumise esimesel päeval ka siseminister Hanno Pevkur. Rootsis Stockholmis kuulutas Rootsi Akadeemia välja 2015. aasta Nobeli kirjandusauhinna laureaadi, kelleks sai Valgevene kirjanik Svetlana Aleksijevitš. Eestit külastas Hiina kultuuriministri asetäitja Ding Wei, kes kohtus visiidi raames Eesti kultuuriministri Indrek Saarega. Eestit külastas Kosovo eurointegratsiooniminister Bekim Çollaku, kes kohtus siin Eesti välisministri Marina Kaljurannaga. Tallinnas toimus ettevõtluskonkursi Aasta ettevõte auhinnagala, millel andis auhinnad üle peaminister Taavi Rõivas. Peaauhinna Aasta Ettevõte 2015 pälvis ehitusettevõte Kodumaja. Tallinnas Riigikogu konverentsisaalis toimus keelefoorum, mille avasid president Toomas Hendrik Ilves ning haridus- ja teadusminister Jürgen Ligi. Ameerika Ühendriikides Arizona osariigis Flagstaffis asuva Põhja-Arizona Ülikooli ühiselamu juures toimus tulistamine, mille korraldas 18-aastane üliõpilane Steven Jones. Jones tappis ühe ja haavas veel kolme kaasüliõpilast, politseile ta kinnipidamisel vastupanu ei osutanud. Ameerika Ühendriikides Texase osariigis Houstonis Texase Lõuna Ülikooli lähistel toimunud tulistamises hukkus üks ja sai vigastada veel üks inimene. Elevandiluuranniku president Alassane Ouattara alustas oma ametlikku valimiskampaaniat presidendivalimistel osalemiseks. Euroopa rändekriis: Saksamaal teatas Baieri liidumaa valitsus, et kui Saksamaa föderaalvalitsus ei rakenda kohe meetmeid sisserände piiramiseks, kaebavad nad föderaalvalitsuse kohtusse, sest peamiselt Austria kaudu saabuvad pagulased on ebaproportsionaalselt mõjutanud Austriaga ühist piiri omavat Baieri liidumaad. Guinea pealinnas Conakrys presidendivalimiste eel vallandunud kokkupõrgetes hukkus 2 ja sai vigastada vähemalt 33 inimest. Norras Oslos kuulutas Norra Nobeli Komitee välja 2015. aasta Nobeli rahuauhinna laureaadi. Auhinna pälvis 2013. aastal moodustatud Tuneesia rahvusliku dialoogi nelik, mille asutasid pluralistliku demokraatia edendamiseks ja kaitsmiseks Tuneesias riigi neli mõjukat ühiskondlikku organisatsiooni. Rootsi erakond Kristlikud Demokraadid otsustas asuda ametlikult toetama Rootsi liitumist NATO-ga. Kristlikud Demokraadid oli viimane neljast paremtsentristlikust opositsioonierakonnast, mis võttis NATO-sse astumise oma ametlikku poliitilisse programmi. Süüria kodusõda: Süüria inimõiguste jälgimisega tegelev sõltumatu rühmitus teatas, et vaatamata Venemaa õhurünnakutele on äärmuslik islamiliikumine Islamiriik vallutanud mõõdukatelt mässulistelt mitmed Aleppo lähedal asuvad külad ja jätkab pealetungi linnale. Eesti peaminister Taavi Rõivas alustas kahepäevast visiiti Suurbritannia pealinnas Londonis, kus ta kohtub oma Suurbritannia kolleegi David Cameroniga ja vaatab Eesti–Inglismaa valikmängu jalgpallis. Eesti ja Inglismaa jalgpallikoondised pidasid Londoni Wembley staadionil 2016. aasta Euroopa meistrivõistluste valikmängu, mille võitis tulemusega 2:0 Inglismaa. Eesti Vabaerakonna esinduskogu võttis vastu otsuse, mille kohaselt ei toeta erakond Eesti-Venemaa piirilepingu sõlmimist. Estonian Airist lahkus töölt ettevõtte kommertsjuht Indrek Randveer. Tema lahkumise järel jäi ettevõtte juhatusse vaid Estonian Airi tegevjuht Jan Palmér. Rakveres toimus konverents "Tark maja", millel osalesid ka keskkonnaminister Marko Pomerants ja kultuuriminister Indrek Saar. Tartus kuulutati välja kirjastuse Elmatar pankrot. Põhja-Koreas tähistati suurte riiklike pidustustega valitseva Korea Tööpartei asutamise 70. aastapäeva. Saksamaa pealinnas Berliinis avaldas umbes 150 000 inimest meelt Euroopa Liidu ja Ameerika Ühendriikide vahel kavandatava Atlandi-ülese vabakaubanduslepingu vastu. Meeleavalduse korraldasid keskkonnakaitseorganisatsioonid ja vasakpoolsed opositsiooniparteid. Tšaadis toimunud omavahel koordineeritud viies enesetapurünnakus hukkus 33 ja sai vigastada 51 inimest. Ilmselt korraldas rünnakud äärmuslik islamiliikumine Boko Haram. Türgi pealinna Ankara keskraudteejaama juurde kavandatud rahumarsi eel toimus kaks plahvatust. Kui esialgu teatati 20 hukkunust, siis järgmistel päevadel sai teatavaks, et hukkunuid oli 97. Vigastada oli saanud 246 inimest. Mõlemad plahvatused korraldasid enesetaputerroristid. Nädal aega hiljem oli vigastustesse surnud veel 5 inimest, mis tõstis hukkunute arvu 102 inimeseni. Samal päeval toimus riigi suurimas linnas İstanbulis sadade osavõtjatega meeleavaldus, millel osalenud süüdistasid rünnakute korraldamises Türgi valitsust. Valgevene pealinnas Minskis osales üle 1500 inimese opositsiooni korraldatud meeleavaldusel, millel nõuti president Alaksandr Łukašenka tagasiastumist ning vabu ja võltsimisteta presidendivalimisi. Eesti kultuuriminister Indrek Saar alustas kolmepäevast visiiti Itaalias Torinos, et osaleda pealtvaatajana Eesti võrkpallikoondise mängudel 2015. aasta Euroopa meistrivõistlustel. Tallinnas toimunud Isamaa ja Res Publica Liidu volikogul kinnitati erakonna peasekretäriks Kert Karus. Afganistanis Kabulis kukkus alla Suurbritannia õhujõududele kuulunud helikopter Eurocopter AS332 Super Puma; õnnetuses hukkus 5 inimest. Ameerika Ühendriikides teatas California kuberner Jerry Brown, et keelab haridusasutuste spordivõistkondadel indiaanlasi solvava nime Redskins kasutamise; samal ajal jäeti kohalikele omavalitsustele õigus nimetada ka edaspidi parke ja hooneid Ameerika Riikide Konföderatsiooni poliitikute ja väejuhtide järgi, mida mõned inimesed ja organisatsioonid on samuti pidanud rassismi propageerimiseks. Austria pealinnas Viinis toimusid kohalikud valimised, mille võitis ka seni linna valitsenud Austria Sotsiaaldemokraatlik Partei. Varasemaga võrreldes oluliselt toetust kaotanud sotsiaaldemokraadid pälvisid 39,44% valijate toetuse, nende peamiseks rivaaliks kujunenud immigrantidevastane Austria Vabaduspartei aga 32,36% valijate toetuse. Guineas toimusid presidendivalimised. Valimised võitis 58% häältega senine president Alpha Condé, opositsiooni kandidaat Cellou Dalein Diallo, kes sai 31% häältest, teatas, et ta ei tunnista valimistulemusi. Iisraeli põhjaosas H̱adera linna lähistel rammis palestiinlasest Iisraeli kodanik autoga bussipeatust ja pussitas seejärel 4 bussipeatuses olnud juuti, kes kõik said eri raskusastmega vigastusi. Viimase 12 päeva jooksul toimunud rünnakutes on palestiinlased tapnud 4 juuti, samal ajal kui Iisraeli politsei ja armee on vastuaktsioonides tapnud 24 palestiinlast. Iraan testis vaatamata Ühinenud Rahvaste Organisatsiooni keelule uut täpsusraketti Emad. Tegemist on esimese sellise ballistilise raketiga Iraani arsenalis, mis suudab tabada sihtmärke Iisraeli territooriumil. Liibanonis Beirutis avaldasid tuhanded inimesed presidendipalee ees meelt, nõudes kristlasest poliitiku Michel Aouni valimist riigi presidendiks. Liibanoni parlament ei ole üle aasta suutnud riigile presidenti valida. Lõuna-Aafrika Vabariigi valitsus teatas, et riik kavatseb lahkuda Rahvusvahelise Kriminaalkohtu koosseisust. LAV ja Rahvusvaheline Kriminaalkohus sattusid konflikti suvel, kui LAV võimud keeldusid vahistamast riiki külastanud Sudaani presidenti ‘Umar Ḩasan Aḩmad al-Bashīri. Nepali parlament valis riigile uue peaministri. Senine peaminister Sushīl Koīrālā pälvis 249 parlamendiliikme toetuse, valituks osutus 338 parlamendiliikme hääled saanud Khadga Prasād Sharma Olī, kes astus järgmisel päeval ametisse. Valgevenes toimusid presidendivalimised. Valimised võitis senine president Alaksandr Łukašenka, kes pälvis 84,1% valijate toetuse. Valimisaktiivsus oli 87,2%. Venemaal Sotšis kohtusid Venemaa president Vladimir Putin ning Saudi Araabia kaitseminister ja asekroonprints Muḩammad ibn Salmān. Kohtumisel väljendasid mõlemad osapooled valmisolekut teha Süürias koostööd äärmusliku islamiliikumise Islamiriik mõjuvõimu ja edasitungi takistamiseks. Ameerika Ühendriikide arvutitootja Dell teatas kavast omandada andmevarundusettevõte EMC. Tehingu väärtuseks on 67 miljardit USA dollarit ja see peaks lõpule viidama perioodil maist oktoobrini 2016. Euroopa Liit otsustas peatada Valgevenele kehtestatud sanktsioonid, tunnustades sellega eelmisel päeval riigis toimunud presidendivalimiste läbipaistvust. Esialgu peatatakse sanktsioonid neljaks kuuks alates 1. jaanuarist 2016. Fidži parlament valis 31 poolthäälega riigi uueks presidendiks Jioji Konrote. Tema vastaskandidaat ratu Epeli Ganilau sai 14 häält. Guinea-Bissau president José Mário Vaz nimetas oma dekreediga ametisse riigi uue valitsuse. President nimetas valitsuse liikmed ametisse dekreediga, sest ei jõudnud peaminister Carlos Correiaga kokkuleppele ministrikohtade jaotuses. Luksemburgis toimus Euroopa Liidu välisministrite kohtumine, mille kesksed teemad olid Euroopa rändekriis ja olukord Süürias. Kohtumisel osales ka Eesti välisminister Marina Kaljurand. Rootsi Kuninglik Teaduste Akadeemia kuulutas välja Nobeli majandusauhinna laureaadi, kelleks sai Suurbritannia mikroökonoomik Angus Deaton. Ameerika Ühendriikides Princetoni Ülikoolis töötav Deaton on tuntuks saanud eelkõige tarbijakäitumise uurijana. Eestis Tallinnas Estonia teatris avati teatrifestival "Kuldne Mask Eestis". Festivali avas kultuuriminister Indrek Saar. Eesti kaitseminister Hannes Hanso teatas, et esitab Teabeameti peadirektori kandidaadiks senise kaitseministeeriumi kantsleri Mikk Marrani. Eestis vaidlustas Keskerakonna esimees Edgar Savisaar Harju Maakohtu otsuse, millega ta tagandati uurimise ajaks Tallinna linnapea ametist. Ameerika Ühendriikides teatas Illinois' osariigi kuberner Bruce Rauner, et müüb oksjonil maha Chicagos asuva osariigi valitsuse peamise administratiivhoone Thompson Centeri. Hoone müümise põhjusena tõi kuberner esile hoone ebaefektiivsuse, muuhulgas ka selle ülalpidamise liialt suured kulud. Ameerika Ühendriikides korraldas telekanal CNN Demokraatliku Partei presidendikandidaatide esimese teledebati, mida juhtis populaarne telesaatejuht Anderson Cooper. Hollandi transpordiohutuse amet avaldas lõpparuande Malaysia Airlinesi lennu 17 allakukkumise kohta. Aruande kohaselt põhjustas lennuki allakukkumise juulis 2014 lennuki pihta tulistatud Venemaa päritolu keskmaarakett Buk. Aruanne ei öelnud midagi siiski selle kohta, kes raketi välja tulistasid. Iisraelis Jeruusalemmas ja Tel Avivi lähistel toimunud rünnakutes tapsid palestiinlased 3 ja haavasid veel 10 juuti. Iraani parlament kiitis heaks Ameerika Ühendriikidega sõlmitud tuumalepingu. Lõplikuks jõustumiseks peab lepingu ratifitseerima ka riigi kõrgeim usuorgan Valvurite Nõukogu. Itaalia parlamendi ülemkoda kiitis häältega 178:17 heaks oma võimupiiride kitsendamise. Otsus oli suureks võiduks peaminister Matteo Renzi valitsusele, mis oli selle põhimõtte lülitanud oma riigireformi kavasse. Luksemburgis toimus Euroopa Liidu üldasjade nõukogu, millel keskenduti järgmisel päeval alanud Euroopa Ülemkogu kohtumise ettevalmistamisele. Eestit esindas kohtumisel välisminister Marina Kaljurand. Suurbritannia maineka Bookeri auhinna võitis Jamaica kirjanik Marlon James oma teosega "A Brief History of Seven Killings". Türgi siseministeerium teatas, et kõrvaldas ametist pealinna Ankara politsei-, luure- ja julgeolekuülemad, et viia läbi põhjalik ja takistusteta uurimine 10. oktoobril toimunud pommiplahvatuste asjus. Venemaal Moskvas esitleti Sirje Kiini koostatud Marie Underi biograafia "Marie Under. Elu ja luule" venekeelset tõlget. Eesti peaminister Taavi Rõivas külastas Paidet ja Tartut. Eesti suursaadik Taanis Märt Volmer andis kuninganna Margrethe II üle oma volikirja. Ameerika Ühendriikide president Barack Obama teatas, et saadab Kameruni äärmusliku islamiliikumise Boko Haram vastase võitluse toetamiseks 300 sõjaväelast koos luuredroonidega. Ameerika Ühendriikide sõdurid peaksid toetama Lääne-Aafrika riikide üksusi peamiselt luureandmete kogumisel ega ole mõeldud osalemiseks lahingutegevuses. Botswanas võistlustel viibinud 10 Eritrea jalgpallikoondise mängijat keeldusid riigist lahkumast ja esitasid asüülitaotluse. Euroopa rändekriis: Norra justiitsministeerium teatas, et soovib Venemaa kaudu riiki saabunud Süüria pagulased saata tagasi Venemaale. Otsus puudutab neid pagulasi, kes elasid enne Norrasse suundumist pikemat aega Venemaal ja kelle puhul on seetõttu alust väita, et Venemaa on neile turvaline elamispaik. Slovakkia valitsus kiitis heaks 50 politseiniku saatmise Ungarisse. Politseinikud peaksid aitama kaitsta Ungari piiri ebaseaduslike immigrantide eest. Traditsiooniliselt halbades suhetes Slovakkiast ja Ungarist on saanud rändekriisi tõttu liitlased, kes vastustavad Euroopa Liidu immigratsioonikvoote ja nõuavad immigratsiooni piiramist. Guinea opositsioonijuht Celloun Dalein Diallo teatas tagantjärele oma taandumisest presidendikandidaatide seast, protesteerides niiviisi 11. oktoobril toimunud presidendivalimistel toime pandud rikkumiste vastu. Kuigi rahvusvahelised vaatlejad tunnistasid valimised vabadeks ja õiglasteks, on opositsioon väitnud, et valimistel esines olulisi rikkumisi ning nõudnud valimistulemuste tühistamist. Iraani kõrgeim usuline võimuorgan Valvurite Nõukogu ratifitseeris Ameerika Ühendriikidega sõlmitud tuumaleppe. Nigeri võimud kuulutasid Diffa ringkonnas, kus äärmuslik islamiliikumine Boko Haram oli mõne nädalaga tapnud 40 inimest, välja erakorralise seisukorra. Eestit külastanud Rahvusvahelise Valuutafondi delegatsiooni liikmed kohtusid peaminister Taavi Rõivasega. Eesti peaminister Taavi Rõivas alustas kolmepäevast visiiti Belgias Brüsselis, et osaleda Euroopa Ülemkogu istungil. Eesti kaitseminister Hannes Hanso oli ametlikul visiidil Soomes Helsingis, kus ta kohtus Soome kaitseministri Jussi Niinistöga. Sealt suundus kaitseminister Hanso samal päeval edasi Rootsi pealinna Stockholmi, kus tal oli kohtumine Rootsi kaitseministri Peter Hultqvistiga. Eesti välisminister Marina Kaljurand alustas kahepäevast ametlikku visiiti Suurbritannias. Visiidi esimesel päeval avas ta Londonis Eesti saatkonna uue hoone. Visiidi teisel päeval kohtus ta oma Suurbritannia kolleegi Philip Hammondiga. Tallinnas toimus Euroopa Rahvusrinde korraldatud immigratsioonivastane meeleavaldus, millel osales eri hinnangutel 200–300 inimest. Meeleavaldus algas Saksamaa suursaatkonna juures ja kulges sealt tõrvikurongkäiguna Toompea lossi ette. Ameerika Ühendriikide president Barack Obama teatas, et peatab Ameerika Ühendriikide vägede väljatoomise Afganistanist. Kuni 2017. aasta alguseni jääb Afganistani 9800 Ameerika Ühendriikide sõdurit. Mehhiko ja Ameerika Ühendriigid leppisid kokku kahe ühiselt mehitatud piiripunkti loomises kahe riigi piiril eesmärgiga tõhustada mõlema riigi föderaalametkondade koostööd. Myanmari valitsuse ja 8 relvarühmituse esindajad allkirjastasid kokkuleppe vaherahu sõlmimiseks. Kokku tegutseb riigis 15 relvarühmitust, millest 7 keeldusid erimeelsuste tõttu kokkulepet allkirjastamast. Uganda pealinnas Kampalas vahistas politsei opositsiooni presidendikandidaadi Kizza Besigye. Besigye plaanis osaleda opositsiooni korraldatud rahvakoosolekul, mille võimud olid kuulutanud ebaseaduslikuks. Venemaal astus Kostroma oblasti kubernerina ametisse Sergei Sitnikov. Venezuela politsei vahistas pärast kuut aastat eksiili Peruus kodumaale tagasi pöördunud kunagise presidendikandidaadi Manuel Rosalese, keda süüdistatakse ebaseaduslikus rikastumises ajal, mil ta oli Zulia osariigi kuberner. ÜRO Julgeolekunõukogu ajutisteks liikmeteks said Egiptus, Jaapan, Senegal, Ukraina ja Uruguay. Eesti president Toomas Hendrik Ilves võttis vastu Türgi suursaadiku Hayriye Kumaşçioğlu, Venemaa suursaadiku Aleksandr Petrovi ja Iraani suursaadiku Kambiz Jalali volikirjad. Eesti valitsus kinnitas Teabeameti uueks peadirektoriks senise kaitseministeeriumi kantsleri Mikk Marrani, kes alustab uuel ametikohal tööd 1. jaanuaril 2016. Eestit külastas Moldova asejustiitsminister Eduard Serbenco, kes kohtus siin Eesti justiitsministri Urmas Reinsaluga. Eesti valitsus võttis siseminister Hanno Pevkuri ettepanekul riigireetur Aleksei Dressenilt Eesti kodakondsuse. Eestis suri töökohustusi täites südame seiskumise tagajärjel Maardu linnapea Georgi Bõstrov. Ameerika Ühendriikide pealinnas Washingtonis kohtusid Ameerika Ühendriikide president Barack Obama ja Lõuna-Korea president Park Geun-hye. Peamiselt arutati kohtumisel Põhja-Koreaga seonduvaid küsimusi. Filipiinidel lõppes kandidaatide esitamine 2016. aasta presidendivalimisteks. Kokku seadis oma kandidatuuri üles 130 inimest. Itaalia peaminister Matteo Renzi teatas, et kaalub sõjalise missiooni pikendamist Afganistanis 2016. aasta lõpuni. Nigeerias Maiduguri linnas toimus neli enesetapurünnakut, mille korraldas ilmselt äärmuslik islamiliikumine Boko Haram. Kõik rünnakud panid toime naissoost enesetaputerroristid. Suurim rünnak toimus ühes linna mošeedest, kus hukkus 30 ja sai vigastada veel vähemalt 32 inimest. Palestiinas Jordani Läänekaldal süütasid palestiinlased põlema juutide pühapaiga, patriarh Joosepi väidetava haua. Saudi Araabias Saihati linnas toimunud rünnakus šiiitide palvemajale hukkus 5 inimest. Politsei lasi rünnaku toime pannud relvastatud mehe hiljem maha. Toimunu eest võttis vastutuse äärmuslik islamiorganisatsioon Islamiriik liikmega. Eestis lahkus välisteenistusest töölt suursaadik Jaak Jõerüüt. Rakveres toimus strateegiliste maavarade konverents, kus osalesid ka keskkonnaminister Marko Pomerants ning majandus- ja taristuminister Kristen Michal. Eesti Keskerakonna Narva piirkond esitas erakonna esimehe kandidaadiks Kadri Simsoni. Sama piirkond esitas senise esimehe Edgar Savisaare erakonna auesimehe kandidaadiks. Ameerika Ühendriikides Florida osariigis Fort Myersi kesklinnas Florida Zombiconi festivalil toimunud tulistamises sai surma 1 ja vigastada 5 inimest. Tulistamine põhjustas ligi 20 000 osavõtjaga üritusel suure paanika, tulistajat politseil esialgu tabada ei õnnestunud. Argentina edelaosa tabas 5,9-magnituudine maavärin, mille epitsenter asus 131 km Salta linnast kagu suunas. Peamiselt sai maavärinas kannatada El Galponi linn, kus hävis umbes 15–20 elumaja. Vähemalt 1 inimene hukkus, veel mitmed said vigastada. Euroopa rändekriis: Ungari sulges südaööl immigrantide voolu pidurdamiseks piiri Horvaatiaga. Horvaatia suunas seepeale riiki saabunud immigrandid edasi Sloveeniasse, mis omakorda lubas kõik riiki saabunud immigrandid enne Austriasse ja Saksamaale edasisaatmist registreerida. Hiina Vabariigi valitsev erakond Guomindang valis erakorralisel kongressil presidendikandidaadiks erakonna esimehe Eric Chu. Presidendivalimised toimuvad 2016. aasta jaanuaris. Jeemeni sadamalinna Adenisse saabus Sudaani relvajõudude pataljon, et alustada tegevust Saudi Araabia juhitava sõjalise koalitsiooni koosseisus, mis võitleb Jeemeni šiiitlike mässuliste vastu. Montenegro pealinnas Podgoricas likvideeris politsei 20 päeva varem parlamendihoone ette püstitatud opositsiooni meeleavaldajate telklaagri. Õhtul korraldas opositsioon protestiks uued meeleavaldused, mis viisid kokkupõrgeteni politseiga. Politsei ajas meeleavalduse pisargaasi ja kumminuiasid kasutades laiali, jõudu kasutati ka opositsioonijuhi Nebojša Medojevići vastu. Paavst Franciscus ütles piiskoppide sinodi asutamise 50. aastapäeval peetud kõnes, et katoliku kirikus on vajalik juhtimise edasine detsentraliseerimine ja rohkem otsustusõigust tuleb anda kohalikele piiskoppide konverentsidele. Saksamaal Kölnis pussitati valimisürituse ajal Kristlik-Demokraatliku Liidu linnapeakandidaati Henriette Rekerit. Politsei pidas 44-aastase pussitaja kinni; tolle sõnul ajendas teda kuritegu toime panema linnapeakandidaadi toetus pagulaste vastuvõtmisele. Lisaks Rekerile said rünnakus vigastada veel talle appi läinud neli inimest. Ukraina territoriaalvetes Odessa lähistel läks põhja väike reisilaev 36 inimesega pardal. Hukkus 12 inimest. Egiptuses algas parlamendivalimiste esimene voor. Euroopa rändekriis: Saksamaa liidukantsler Angela Merkel külastas Türgi suurimat linna İstanbuli, kus ta pidas rändekriisi teemadel kohtumise president Recep Tayyip Erdoğani ja peaminister Ahmet Davutoğluga. Kohtumistel arutati võimalusi suurendada Türgi panust migratsiooni pidurdamisel ja vastutasuks Türgi kodanikele viisavaba reisimise võimaldamist Schengeni viisaruumi piires. Samuti teatas Merkel, et on valmis toetama Türgi ühinemist Euroopa Liiduga. Sloveenia teatas, et ei saa Horvaatiast vastu võtta rohkem immigrante, kui Austria on valmis omakorda neilt vastu võtma. Kuna Austria oli kehtestanud ühel päeval riiki lubatavate immigrantide ülempiiriks 1500 inimest, kehtestas sama limiidi ka Sloveenia. Horvaatia oli soovinud päevas Sloveeniasse edasi saata kuni 5000 immigranti. Iisraelis Be'er-Sheva linna bussijaamas avas palestiinlane tule. Tulistamises hukkus 1 Iisraeli sõdur, veel 11 inimest said haavata. Tulevahetuses politseiga lasid politseinikud ründaja maha. Montenegro pealinnas Podgoricas avaldasid tuhanded inimesed taas meelt peaminister Milo Đukanovići valitsuse vastu, nõudes peaministri tagasiastumist ja üleminekuvalitsuse moodustamist. Meeleavaldajad esitasid valitsusele ultimaatumi seitsme päeva jooksul tagasi astuda või seista silmitsi senisest veelgi ulatuslikumate meeleavaldustega. Paavst Franciscus kuulutas Vatikanis pühakuteks püha nunna Thérèse Lisieux'st vanemad Louis Martini ja Marie-Azélie Guérini. Tegemist oli esimese korraga kiriku ajaloos, kui samal tseremoonial on pühakuks kuulutatud mõlemad abikaasad. Lisaks kuulutas paavst pühakuks ka itaalia preestri Vincenzo Grossi ja hispaania nunna María Isabel Salvat Romero. Saksamaal Kölnis toimunud kohalikel valimistel valiti linnapeaks Kristlik-Demokraatliku Liidu kandidaat Henriette Reker, kes langes eelmisel päeval pussitamise ohvriks. Soomes Ahvenamaal toimusid parlamendivalimised. Parima tulemuse said Ahvenamaa Liberaalid, kes kogusid 23,3% antud häältest ja 7 kohta 30-liikmelises parlamendis, teiseks jäi Ahvenamaa Keskerakond, mis kogus 21,7% häältest ja sai samuti 7 kohta parlamendis. Valimisaktiivsus oli 70,3%. Šveitsis toimusid parlamendivalimised. Valimised võitis parempoolne Šveitsi Rahvapartei, mis kogus 29,4% antud häältest ja 65 kohta parlamendi alamkojas (Rahvusnõukogus). Paremuselt teise tulemuse sai Šveitsi Sotsiaaldemokraatlik Partei 18,8% häälte ja 43 parlamendikohaga. Kolmandaks jäi 16,4% häälte ja 33 kohaga parlamendis erakond FDP. Liberaalid. Eestis Lääne-Virumaal Eesti Keskerakonna esimehele Edgar Savisaarele kuuluvas Hundisilma talus toimus avatud uste päev, millel osales erakonna andmetel umbes 5000 inimest üle Eesti. Päeva raames viidi läbi ka nn puhastusriitused Kaitsepolitseiameti läbiotsimise tulemusel tekkinud negatiivse energia likvideerimiseks; muuhulgas õnnistas talu EELK Tallinna praost Jaan Tammsalu. Euroopa rändekriis: Horvaatia avas piiri Serbiaga seal Horvaatiasse pääsu oodanud umbes 3000 immigrandile. Saksamaal Dresdenis korraldas radikaalse islami vastane liikumine PEGIDA umbes 15 000 – 25 000 osavõtjaga meeleavalduse, millega protesteeriti valitsuse immigratsioonipoliitika vastu. Samas toimus ka 14 000 osavõtjaga vastumeeleavaldus, millel osalenud kutsusid üles immigrante avasüli vastu võtma. Sloveenia teatas vaatamata eelmisel päeval kehtestatud piirmääradele, et lubas ühe päeva jooksul riiki vähemalt 5000 immigranti. Riigi siseministeerium kritiseeris teravalt Horvaatiat, mis ei arvestanud Sloveenia palveid ja jätkas immigrantide saatmist Sloveeniasse. Hiina president Xi Jinping alustas riigivisiiti Suurbritannias. Kanadas toimusid parlamendivalimised. Valimised võitis üllatuslikult opositsiooniline Kanada Liberaalne Partei, mis sai 39,5% häältest ja 184 kohta 338-kohalises parlamendis. Valimisaktiivsus oli 68,5%. Sama päeva hilisõhtul teatas senine peaminister Stephen Harper, et astub Kanada Konservatiivse Partei esimehe ametikohalt tagasi. Liibüa rahvusvaheliselt tunnustatud parlament (nn Benghazi parlament) lükkas tagasi Ühinenud Rahvaste Organisatsiooni ettepaneku rahvusliku ühtsuse valitsuse moodustamiseks. Samas teatas parlament, et jätkab osalemist Ühinenud Rahvaste Organisatsiooni vahendatud läbirääkimistel riikliku ühtsuse taastamiseks. Mehhiko parlamendi alamkoda kiitis heaks 2013. aastal suure suhkrusisaldusega karastusjookidele kehtestatud maksude alandamise. Kui seni maksustati taoliste jookide 1 liitrit täiendavalt 1 Mehhiko peesoga, siis seadusemuudatusega alandati maksumäära 50%. NATO alustas Vahemerel ulatuslikke sõjalisi õppusi, millel osaleb kokku 36 000 sõdurit 30 riigist. Pakistanis Quettas liinibussis toimunud pommiplahvatuses hukkus 11 ja sai vigastada veel 21 inimest. Ükski rühmitus plahvatuse korraldamise eest vastutust ei võtnud. Eesti peaminister Taavi Rõivas alustas koos Eesti äridelegatsiooniga visiiti Araabia Ühendemiraatidesse ja Omaani. Eestit külastas koos valitsusdelegatsiooniga Slovakkia president Andrej Kiska, kes kohtus siin oma Eesti kolleegi Toomas Hendrik Ilvese ja kultuuriminister Indrek Saarega. Visiidi raames kohtusid omavahel ka Slovakkia majandusminister Vazil Hudak ning Eesti majandus- ja taristuminister Kristen Michal. Eesti ettevõtlusminister Liisa Oviir alustas kahepäevast töövisiiti Võrumaal, et tutvuda sealsete puidutöötlemisettevõtetega. Ameerika Ühendriikides teatas endine Virginia osariiki esindanud senaator, Demokraatliku Partei liige Jim Webb, et loobub kandideerimast Demokraatliku Partei kandidaadina 2016. aasta presidendivalimistel. Samas ei välistanud Webb, et läheb valimistele sõltumatu kandidaadina. Euroopa rändekriis: Sloveenia parlament kiitis heaks seadusemuudatused, mis lubavad kasutada piirivalve ja politsei ülesannete täitmisel ka riigi kaitsejõude. Seadusemuudatused võeti vastu seoses massiliselt kasvanud läbirändega Sloveenias ja kehtivad esialgu kolm kuud. Lõuna-Koreas Daejeonis toimus Majanduskoostöö ja Arengu Organisatsiooni liikmesriikide haridusministrite kohtumine, millel osales ka Eesti haridus- ja teadusminister Jürgen Ligi. Lõuna-Osseetia president Leonid Tibilov teatas, et tema valitsus kavatseb korraldada referendumi ühinemiseks Venemaaga. Lõuna-Osseetia on rahvusvaheliselt tunnustamata riik, mis kuulub de iure Gruusia koosseisu. Põhja-Iirimaa peaminister Peter Robinson asus taas täitma oma ametikohuseid. Venemaale saabus üllatusvisiidile Süüria president Bashār al-Asad, kes kohtus Moskvas Venemaa presidendi Vladimir Putiniga ja tänas viimast Süüriale antud sõjalise abi eest. Tegemist oli Süüria presidendi esimese välisvisiidiga pärast Süüria kodusõja algust 2011. aastal. Eesti kultuuriminister Indrek Saar oli töövisiidil Ida-Viru maakonnas. Eestit külastas Rootsi aserahandusminister Per Bolund, kes kohtus visiidi raames Eesti rahandusministri Sven Sesteriga. Ameerika Ühendriikides teatas riigi asepresident Joe Biden, et ta ei kavatse pürgida Demokraatliku Partei presidendikandidaadiks. Bideni võimaliku kandideerimise üle oli spekuleeritud mitmeid kuid. Kongo Vabariigi pealinnas Brazzaville'is ajasid julgeolekujõud hoiatuslaskude ja pisargaasiga laiali nädalaid kestnud opositsiooni meeleavaldused. Meeleavalduste eesmärk oli protesteerida rahvahääletuse vastu, millega soovitakse pikendada presidendi ametiaegade arvu ja vanuse ülempiiri, võimaldades senisel presidendil Denis Sassou-Nguessol kandideerida presidendiks veel üheks ametiajaks. Liibanoni parlamendis ebaõnnestus presidendivalimiste järjekordne voor. Valimiste uus voor määrati 11. novembrile. Rumeenia ülemkohtus kuulasid prokurörid üle riigi ekspresidendi Ion Iliescu, keda kahtlustatakse inimsusvastastes kuritegudes. Väidetavalt korraldas Iliescu riigipeana juunis 1990 Bukarestis toimunud rahumeelse meeleavalduse vägivaldse laialiajamise pealinna kutsutud 20 000 kaevuri abil, mille käigus hukkus 4 ja sai vigastada üle 1000 inimese. Suurbritannias Londonist umbes 110 km põhja pool Redmere'is kukkus alla Ameerika Ühendriikide merejalaväele kuulunud hävituslennuk McDonnell Douglas F/A-18 Hornet. Lennukis viibis ainult piloot, kes õnnetuses hukkus. Eestisse saabus kolmepäevasele visiidile Jaapani majandus- ja eelarvepoliitika minister Akira Amari. Visiidi esimesel päeval kohtus ta majandus- ja taristuminister Kristen Michali ning ettevõtlusminister Liisa Oviiriga, visiidi kolmandal päeval peaminister Taavi Rõivasega. Eestisse saabus visiidile Ameerika Ühendriikide aseriigisekretär Judith Gruber. Eesti sotsiaalkaitseminister Margus Tsahkna alustas kolmepäevast visiiti Hispaanias, et osaleda Euroopa Rahvapartei kongressil. Tsahkna osaleb kongressil Isamaa ja Res Publica Liidu esimehena. Ameerika Ühendriikide riigisekretär John Kerry oli visiidil Iisraelis, kus ta pidas läbirääkimisi Iisraeli peaministri Binyamin Netanyahuga. Kohtumisel arutati võimalusi ohjeldada Iisraelis juutide ja palestiinlaste vahel puhkenud vägivallalainet. Ameerika Ühendriikide president Barack Obama kohtus Washingtonis Pakistani peaministri Nawaz Sharifiga. Kohtumisel väljendas president Obama soovi, et Pakistan piiraks oma tuumarelvade programmi ja mõjutaks islamiliikumist Ţālebān Afganistanis rahuläbirääkimistele naasma. Ameerika Ühendriikides teatas Esindajatekoja liige, Vabariiklikku Parteisse kuuluv Paul Ryan, et on kindlustanud endale oma partei peamiste fraktsioonide toetuse ning on seetõttu valmis kandideerima Esindajatekoja esimeheks. Varasemad esimehe kandidaadid ei olnud kõigile fraktsioonidele vastuvõetavad. Ameerika Ühendriikides Tennessee osariigis Nashville'is Tennessee Osariigi Ülikooli territooriumil toimus tulistamine, milles sai vigastada 3 inimest, kellest üks toimetati kriitilises seisundis haiglasse. Brunei sultan Hassanal Bolkiah tegi muudatusi valitsuse koosseisus, võttes endale muuhulgas välisministri portfelli. Euroopa rändekriis: Rootsi valitsus teatas, et on kavandatust olulist suurema immigrantide hulga tõttu sunnitud kärpima kulusid muudes valdkondades ja tõstma avaliku sektori võlakoormust. Sloveeniasse saabus võimude teatel Horvaatiast viimase 24 tunniga vähemalt 12 000 immigranti. Sloveenia valitsus pöördus abipalvega Euroopa Liidu poole saata riiki täiendavaid politseijõude, sest väikeriik ei ole enam võimeline immigrantide vooga omal jõul toime tulema. Iraagis äärmusliku islamiliikumise Islamiriik kontrollitaval territooriumil läbi viidud erioperatsioonis pantvangide vabastamiseks hukkus 1 Ameerika Ühendriikide sõdur. Tegemist oli esimese Iraagis langenud Ameerika Ühendriikide sõjaväelasega pärast sõjalise missiooni lõpetamist seal 2011. aastal. Operatsiooni käigus vabastati organisatsiooni käest 69 pantvangi. Luksemburgis toimus Euroopa Liidu põllumajandus- ja kalandusnõukogu kohtumine, kus Eestit esindas keskkonnaminister Marko Pomerants. Portugali president Aníbal Cavaco Silva nimetas Pedro Passos Coelho teiseks ametiajaks Portugali peaministriks. Rootsi lääneosas Trollhättanis ründas mõõgaga relvastatud mees Kronani põhikoolis õpilasi ja õpetajaid. Rünnakus hukkusid üks 11-aastane õpilane ja üks õpetaja. Lisaks sai rünnakus vigastada veel 3 inimest. Politsei haavas ründajat raskelt ja too suri hiljem samal päeval haiglas. Tegemist oli 21-aastase kohaliku mehega, keda ajendasid politsei hinnangul rünnakut toime panema rassistlikud motiivid. Sloveenia konstitutsioonikohus andis loa rahvahääletuse korraldamiseks küsimuses, kas märtsis 2015 parlamendis vastu võetud samasooliste abielu võimaldav seadus tuleks jõustada või mitte. Soomes algas neli päeva kestev Helsingi raamatumess, kus on väljapanekuga esindatud ka Eesti kirjanikud ja kirjastused. Suurbritannia parlamendi alamkoda kiitis häältega 312:270 heaks seadusandlusreformi, millega anti Inglismaad esindavatele saadikutele edaspidi võimalus vetostada seadusi, mis kehtivad ainult Inglismaa kohta. Inglismaa on ainus Suurbritannia osa, millel puudub oma parlament. Venemaa kaitseminister Sergei Šoigu teatas, et Venemaa kavatseb rajada vaidlusalustele Kuriili saartele sõjaväebaasi. Taoline kava teravdab Venemaa suhteid Jaapaniga, mis peab Kuriile oma territooriumiks. Eestisse saabus visiidile Valgevene haridusministri asetäitja Raissa Sidorenko, et tutvuda siinse üldhariduse rahastamismudeli ja koolide hindamise põhimõtetega. Eestis valiti pressinõukogu esimeheks ajalehe Lääne Elu peatoimetaja Andrus Karnau. Tallinnas Miinisadamas toimunud tseremoonial võttis major Martin Kukk kolonelleitnant Kaido Sirmanilt üle Vahipataljoni juhtimise. Austrias Viinis kohtusid Ameerika Ühendriikide, Saudi Araabia, Türgi ja Venemaa välisministrid, et arutada võimalikke poliitilisi lahendusi Süüria kodusõjale. Euroopa rändekriis: Rootsi valitsus ja paremtsentristlik opositsioon jõudsid kokkuleppele uute immigratsioonireeglite kehtestamises, millega võetakse muuhulgas seni tavapäraste alaliste elamislubade asemel laiemalt kasutusele ajutised kolmeaastased elamisload asüülitaotluse protsessi edukalt läbinud pagulastele. Hispaanias Oviedos toimus Astuuria printsessi auhinna pidulik üleandmistseremoonia. Hispaania kuningas Felipe ja kuninganna Letizia andsid üle 2015. aasta auhinnad märkimisväärsete saavutuste eest. Auhinnasaajate seas olid teiste seas Wikipedia asutaja Jimmy Wales, prantsuse majandusteadlane Esther Duflo, Kuuba päritolu kirjanik Leonardo Padura, USA filmirežišöör Francis Ford Coppola, hispaania filosoof Emilio Lledó Íñigo jt. Mehhiko Vaikse ookeani rannikut tabas orkaan Patricia. Merel oli orkaani tuulekiirus 322 km/h, maal vähenes tuulekiirus 210 km/h. Tegemist on kõige tugevama tormiga, mis Mehhiko läänerannikut on tabanud. Moldovas vahistati telefonikõnede pealtkuulamises kahtlustatuna venemeelse opositsioonierakonna Meie Partei esimees Renato Usatîi. Nigeeria kirdeosas toimunud kahes pommiplahvatustes hukkus vähemalt 37 ja sai vigastada 107 inimest. Plahvatused toimusid Maiduguri ja Yola mošeedes, ilmselt korraldas rünnakud äärmuslik islamiliikumine Boko Haram. Portugali opositsiooniline Sotsialistlik Partei teatas, et ei kavatse toetada peaminister Pedro Passos Coelho paremtsentristlikku vähemusvalitsust parlamendis toimuval usaldushääletusel. Prantsusmaa edelaosas Gironde'i departemangus Puisseguini lähistel põrkasid maanteel kokku pensionäride gruppi vedanud autobuss ja veoauto. Õnnetuses hukkus 43 ja sai vigastada 8 inimest. Tegemist oli Prantsusmaa viimase 30 aasta ohvriterohkeima liiklusõnnetusega. Türgis İstanbulis mõistis kohus vanglakaristuse 244 inimesele, kes osalesid 2013. aastal meeleavaldustel Gezi pargis. Vanglakaristused olid valdavalt lühikesed, 2–14 kuuni, süüdistuseks enamasti illegaalsetel meeleavaldustel osalemine ja avaliku vara kahjustamine. Eestis ei rahuldanud Tallinna Ringkonnakohus Edgar Savisaare advokaatide kaebust, millega sooviti tunnistada kehtetuks varasem Harju Maakohtu otsus Savisaare kõrvaldamiseks Tallinna linnapea ametist tema suhtes algatatud kriminaaluurimise ajaks. Ameerika Ühendriikides Louisiana osariigis toimus kubernerivalimiste esimene voor. 21. novembril toimuvasse teise vooru pääsesid edasi 39,9% valijate toetuse kogunud demokraat John Bel Edwards ja 23% valijate toetuse saanud vabariiklane David Vitter. Ameerika Ühendriikides Oklahoma osariigis Stillwateris sõitis joobes naine Oklahoma Osariigi Ülikoolis toimunud paraadi ajal sõiduautoga pealtvaatajate hulka. Hukkus 4 inimest ja veel üle 40 inimese sai vigastada. Ameerika Ühendriikide riigisekretär John Kerry kohtus Saudi Araabia pealinnas Ar-Riyāḑis kuningas Salmāniga. Kohtumisel lepiti kokku, et mõlemad riigid suurendavad toetust Süüria mõõdukale opositsioonile. Bangladeshi pealinna Dhaka vanalinnas toimus šiiitide marsi eel sari pommiplahvatusi. Plahvatustes hukkus vähemalt 1 ja sai vigastada veel kümneid inimesi. Vastutuse rünnaku eest võttis äärmuslik sunniitide organisatsioon Islamiriik. Maldiividel vahistati seoses septembri lõpus president Abdulla Yameeni laeval toimunud pommiplahvatuse uurimisega riigi asepresident Ahmed Adheeb. Montenegro pealinnas Podgoricas algasid taas opositsiooni meeleavaldused, millel nõuti peaminister Milo Đukanović tagasiastumist. Rahumeelselt alanud meeleavaldus, millel osales umbes 5000 inimest, muutus vägivaldseks, kui inimesed üritasid läbi politseiaheliku tungida parlamendihoone juurde. Politseinike pihta loobiti kive ja ilutulestikurakette, politsei vastas pisargaasi ja kumminuiadega. Vigastada sai 24 meeleavaldajat ja 15 politseiametnikku. Nigeeria valimiskohus tunnistas ebaseaduslikuks Nyesom Wike'i valimise Riversi osariigi kuberneriks ja andis käsu kordusvalimiste korraldamiseks. Argentinas toimus presidendivalimiste esimene voor. Elevandiluurannikul toimusid presidendivalimised. Valimised võitis senine president Alassane Ouattara, kes kogus 83,7% valijate toetuse. Opositsiooni kandidaati Affi N'Guessani toetas 9,3% valijatest. Valimisaktiivsus oli 52,9%. Euroopa rändekriis: Belgias Brüsselis toimus Euroopa Komisjoni presidendi Jean-Claude Junckeri algatusel Euroopa rändekriisist enim haaratud Kesk- ja Ida-Euroopa riikide valitsusjuhtide ja riigipeade kohtumine. Kohtumisel lepiti kokku immigrantidele Euroopa riikides täiendava 100 000 majutuskoha loomises, samuti kiideti heaks 400 täiendava politseiniku saatmine abiks Sloveeniale immigrantide vooluga toimetulekuks. Sloveenia peaminister Miro Cerar ütles, et kui Euroopa Liidu riigid ei suuda kokku leppida ühises plaanis massilise immigratsiooni tõkestamiseks Balkani poolsaarel, on selle tulemuseks Euroopa Liidu lagunemine. Guatemalas toimus presidendivalimiste teine voor. Valimised võitis ülekaalukalt 46-aastane televisioonikoomik Jimmy Morales, keda toetas 67,4% valijatest; tema vastaskandidaat Sandra Torres pälvis 32,6% valijate toetuse. Valimisaktiivsus oli 56,3%. Haitil toimusid parlamendi- ja presidendivalimised. Kanadas Briti Columbia rannikul läks põhja vaalapüügilaev, mille pardal viibis õnnetuse ajal 27 inimest. Õnnetuses hukkus 5 Suurbritannia kodanikku, veel üks reisija jäi kadunuks ja uppus tõenäoliselt samuti. Kongo Vabariigis toimus rahvahääletus presidendile kehtiva ametiaegade ja eluea ülempiiri tühistamiseks, mille eesmärk oli tagada 71-aastasele presidendile Denis Sassou-Nguessole võimalus kandideerida presidendiks ka kolmandaks ametiajaks. Üle 92% referendumil osalenud inimestest kiitis hääletusele pandud ettepanekud heaks. Referendumil osales umbes 72% hääleõiguslikest kodanikest. Omaanis toimusid parlamendivalimised. Kõik 85 Nõuandvasse Kogusse valitud saadikut olid parteitud. Valimisaktiivsus oli 56,7%. Poolas toimusid parlamendivalimised. Valimised võitis senine suurim opositsioonierakond Õigus ja Õiglus, mida toetas 37,6% valijatest ja mis sai 460-kohalises parlamendi alamkojas 235 kohta. Teise tulemuse saavutas senine valitsuspartei Kodanikuplatvorm, mis pälvis 24,1% valijate toetuse ja sai parlamendis 138 kohta. Suurbritannia endine peaminister Tony Blair ütles telekanalile CNN antud intervjuus, et kahetseb mõningaid 2003. aasta Iraaki sissetungi eel ja ajal tehtud vigu ning tunnistas, et Iraagi sõda oli üks äärmusliku islamiliikumise Islamiriik esilekerkimise põhjuseid. Süüria pealinna Damaskust külastanud Venemaa Riigiduuma delegatsioon kohtus president Bashār al-Asadiga, kes kinnitas parlamendiliikmetele, et kui Süüria rahvas seda ideed toetab, on ta valmis korraldama riigis parlamendi- ja presidendivalimised. Valimiste eeltingimusena nimetas ta islamiterroristide purustamist Süürias. Tansaanias toimusid parlamendi- ja presidendivalimised. Presidendiks valiti valitseva erakonna kandidaat John Magufuli, kes sai 58,5% häältest. Peamine opositsiooni kandidaat Edward Lowassa kogus 40% valijate toetuse. Ukrainas toimusid kohalike omavalitsuste valimised. Afganistani kirdeosa ja Pakistani põhjaosa tabas 7,5-magnituudine maavärin, mille epitsenter asus 254 km kaugusel Kabulist Badakhshāni provintsis. Kahes riigis hukkus kokku üle 200 inimese, maavärina tõukeid oli tunda isegi India pealinnas New Delhis. Ameerika Ühendriikides Washingtonis kohtusid Ameerika Ühendriikide president Barack Obama ja Indoneesia president Joko Widodo. Kohtumisel kinnitas Indoneesia president, et tema riik kavatseb ühineda Vaikse ookeani ülese vabakaubanduslepinguga. Belgias Brüsselis toimus Euroopa Liidu keskkonnanõukogu istung, kus Eestit esindas keskkonnaminister Marko Pomerants. Belgia lõunaosas Namuri lähistel Flawinnes üritas maskis mees kihutada autoga läbi sõjaväebaasi väravate, kuid sõdurid avasid auto pihta tule, sundides ründaja plaanist loobuma. Kui algul kahtlustati autopommi rünnakut, siis lõhkeainet autost ei leitud. Politsei tabas ja võttis ründaja hiljem samal päeval vahi alla. Colombias Boyacá departemangus ründas riigi suuruselt teine mässuline relvarühmitus Rahvuslik Vabastusarmee kohalike valimiste tulemusi transportinud julgeolekujõudude sõdureid. Rünnakus hukkus 11 sõdurit ja 1 politseinik, 3 sõdurit sai vigastada ja 6 inimest jäi rünnakus kadunuks. Kuubal astus tervislikele põhjustele viidates ametist tagasi riigi siseminister Abelardo Colomé Ibarra. Uueks ministriks nimetati senine siseministri asetäitja Carlos Fernández. Türgi politsei korraldas riigi kaguosas reidi äärmusliku islamiliikumise Islamiriik võitlejate tabamiseks. Diyarbakıri linnas reidi käigus puhkenud tulevahetuses hukkus 2 politseinikku ja 7 Islamiriigi võitlejat. Eesti kultuuriminister Indrek Saar oli visiidil Viljandi maakonnas. Eesti siseminister Hanno Pevkur ja siseministeeriumi kantsler Lauri Lugna alustasid visiiti Ameerika Ühendriikides, kus nad kohtusid Ameerika Ühendriikide sisejulgeolekuministri Jeh Johnsoniga ja Senati sisejulgeolekukomitee esimehe Ron Johnsoniga. Euroopa rändekriis: Baieri liidumaa peaminister Horst Seehofer kritiseeris Saksamaa liidukantslerit Angela Merkelit ja Austria võime nende suutmatuse pärast efektiivsemalt immigrantide voogu ohjata. Jordani Läänekaldal toimunud palestiinlaste noarünnakutes Iisraeli sõdurite vastu sai vigastada 1 Iisraeli sõdur. Sõdurid lasid kõik kolm ründajat maha. Mehhikos astus Guerrero osariigi kubernerina ametisse Héctor Astudillo Flores. Türgi valitsus võttis oma kontrolli alla 22 firmat, teiste seas 2 ajalehte ja 2 telejaama, mille omanikud on seotud valitseva Õigluse ja Arengu Parteiga vastuollu sattunud islami õpetlase Fethullah Güleniga. Firmade ülevõtmine on seotud Güleni vastu esitatud süüdistustega riigivõimu õõnestamises ja ebaseaduslike maksete vastuvõtmises. Eesti peaminister Taavi Rõivas alustas visiiti Islandi pealinnas Reykjavíkis, et osaleda Balti- ja Põhjamaade peaministrite kohtumisel ning Põhja tuleviku foorumil. Eestit külastas Euroopa Liidu Siseturu Ühtlustamise Ameti president António Campinos. Eesti kaitseväe juhataja kindralleitnant Riho Terras alustas kolmepäevast visiiti Belgias Brüsselis, et osaleda Euroopa Liidu Sõjalise Komitee kohtumisel. Eestis pidas politsei kinni 12 inimest, keda kahtlustatakse kuritegelikku ühendusse kuulumises, mille eesmärk oli riiklike dokumentidega äritsemine. Kinnipeetute seas oli 4 Politsei- ja Piirivalveameti töötajat, keda kahtlustataks ebaseaduslikult riiklike dokumentide väljastamises. 12 kinnipeetust 10 olid kesk- ja vanemas eas naised. Ameerika Ühendriikides Boulderis Colorado Ülikoolis toimus Vabariikliku Partei presidendidikandidaatide kolmas avalik valimisdebatt. Ameerika Ühendriikide Esindajatekoja Vabariikliku Partei fraktsioon esitas Esindajatekoja spiikri kandidaadiks Wisconsini osariiki esindava Paul Ryani. Ameerika Ühendriikide Esindajatekoda kiitis häältega 266:167 heaks kokkuleppe riigieelarve osas, mis peaks tagama föderaalvalitsuse häireteta toimimise vähemalt 2017. aasta märtsini. Muuhulgas tõsteti kokkuleppega föderaalvalitsuse laenulimiiti ja määratleti peamised kuluartiklid. Egiptuse valitsus pikendas Siinai poolsaare põhjaosas islamiterrorismi ohu tõttu kehtivat erakorralist seisukorda veel kolme kuu võrra. Iraani välisministeerium teatas, et nad on valmis saatma oma delegatsiooni Viinis Süüria kodusõjale lahenduse leidmiseks peetavatele rahvusvahelistele läbirääkimistele. Nepali parlament valis 327 häälega riigi presidendiks Bidhya Devi Bhandari, kellest sai järgmisel päeval ametisse astudes riigi ajaloo esimene naisriigipea. Tema vastaskandidaat Kul Bahadur Gurung sai 214 häält. Nigeri edelaosas Diffa ringkonnas ründasid ilmselt islamiliikumisse Boko Haram kuuluvad võitlejad öösel Ala küla ning mõrvasid seal vähemalt 14 inimest. Sint Maartenil astus tagasi peaminister Marcel Gumbsi valitsus. Tansaania opositsiooni presidendikandidaat Edward Lowassa kutsus riigi keskvalimiskomisjoni üles parlamendi- ja presidendivalimistel antud hääli uuesti üle lugema. Keskvalimiskomisjon tühistas ise varem samal päeval ulatuslike rikkumiste tõttu poolautonoomse Sansibari liiduriigi valimistulemused. Eestis alustas Küprose aukonsulina tegevust Jaanus Rahumägi. Tallinnas Eesti Näituste messikeskuses algas Tallinna toidumess, mille avas maaeluminister Urmas Kruuse. Ameerika Ühendriikide Esindajatekoda valis oma uueks esimeheks Vabariikliku Partei kandidaadi Paul Ryani. Euroopa Liit otsustas peatada neljaks kuuks 170 Valgevene kodanikule, teiste seas president Alaksandr Łukašenkale kehtestatud sanktsioonid. Otsusega tühistati neile kehtestatud reisikeeld ja nende varada külmutamine. Ametlikult avaldati otsus järgmisel päeval. Euroopa Parlament otsustas anda 2015. aasta Sahharovi auhinna kümneaastast vanglakaristust kandvale Saudi Araabia blogijale Rā‘if Badawīle. Hiina riiklik uudisteagentuur Xinhua teatas alates 1979. aastast kehtinud ühe lapse poliitika lõpetamisest. Vastavalt võimude otsusele on edaspidi kõigile Hiina perekondadele lubatud 2 last. Iisraeli julgeolekujõud lasid Jordani Läänekaldal Hebronis maha kaks juutide vastu noarünnakuid korraldanud palestiinlast. Moldova parlament avaldas häältega 65:18 umbusaldust peaminister Valeriu Streleți valitsusele. Nepali presidendina astus ametisse Bidhya Devi Bhandari. Saksamaa suurim pank Deutsche Bank teatas kavast koondada 15% kõigist oma töötajatest ehk 15 000 töötajat. Edaspidine panga restruktureerimine võib töötajate hulka vähendada veel 20 000 inimese võrra. Saksamaa liidukantsler Angela Merkel alustas ametlikku visiiti Hiinas, mille raames kohtus ta nii Hiina presidendi Xi Jinpingi kui ka peaministri Li Keqiangiga. Eestit külastas Ukraina majandusarengu- ja kaubandusminister Aivaras Abromavičius, keda võõrustas Eestis ettevõtlusminister Liisa Oviir. Eestis teatas Poliitikauuringute Keskus PRAXIS, et keskuse juhatuse uueks esimeheks saab Kersti Kaljulaid, kest astub ametisse mais 2016 pärast tema volituste lõppemist Euroopa Kontrollikojas. Viljandi maakonnas avaldas Kolga-Jaani vallavolikogu umbusaldust vallavanemale Kalevi Kaurile. Kaur oli Viljandimaa kõige kauem ametis olnud vallavanem, kes juhtis Kolga-Jaani valda 23 aastat. Ameerika Ühendriikide presidendi Barack Obama administratsioon teatas, et saadab detsembris 2015 Süüria põhjaossa kuni 50 Ameerika Ühendriikide eriüksuslast, kelle ülesandeks on nõustada ja koolitada opositsiooni väeüksusi võitluses islamistliku äärmusliikumise Islamiriik vastu. Gruusias algatati kriminaaluurimine riigi endise presidendi Mihheil Saakašvili vastu, keda kahtlustatakse riigipöördekatse kavandamises. Iisraelis Jeruusalemmas ja Jordani Läänekaldal ründasid nugadega relvastatud palestiinlased taas juute. Iisraeli politsei lasi 2 ründajat maha ja haavas veel ühte. Rünnakutes sai vigastada 3 inimest. Itaalia pealinnas Roomas esitasid tagasiastumispalve kõik 26 linnavolinikku, sundides sellega ametist lahkuma poliitiliste skandaalide keskmesse sattunud linnapea Ignazio Marino. Moldova president Nicolae Timofti nimetas peaministri kohusetäitjaks seni sotsiaalküsimuste eest vastutanud asepeaministri Gheorghe Brega. Poolas Krakówis otsustas kohus, et ei rahulda Ameerika Ühendriikide taotlust filmilavastaja Roman Polanski väljaandmiseks. Kohus leidis, et Ameerika Ühendriikides on varem rikutud Polanski õigusi ja need rikkumised võivad tema loovutamisel korduda. Ameerikas soovitakse Polanski üle kohut mõista seoses 1977. aastal aset leidnud seksuaalvahekorraga alaealisega. Eestis teatas ametist lahkumisest raudteetranspordiettevõtte EVR Cargo juhatuse esimees Ahto Altjõe. Tema kohuseid asus kuni uue juhatuse esimehe valimiseni täitma juhatuse liige Paul Lukka. Eestis teatas Maanteeamet, et on väljastanud esimesed liiniload David Souteri odavbussifirmale Superbus, mis alustab liiklust kolmel Eesti siseliinil 14. detsembril. Iisraeli julgeolekujõud lasid Jordani Läänekaldal maha neid noaga rünnata üritanud 18-aastase palestiinlase. Kogalõmavia lend 9268: Egiptuses Siinai poolsaarel kukkus alla Sharm el Sheikhist Peterburi teel olnud Venemaa reisilennuk Airbus A321-200, mis kuulus ettevõttele Kogalõmavia. Hukkusid kõik lennuki pardal viibinud 224 inimest – 217 reisijat ja 7 meeskonnaliiget. Õnnetuse põhjustas tehniline rike. Venemaa president Vladimir Putin kuulutas õnnetuse tõttu järgmiseks päevaks välja üleriigilise leina. Pakistanis toimusid kohalike omavalitsuste valimised. Sindhi provintsis puhkesid valimiste ajal kokkupõrked rivaalitsevate erakondade liikmete vahel; tulevahetuses hukkus 11 inimest. Rumeenia pealinnas Bukarestis puhkes öösel ööklubis Colectiv Club toimunud rokk-kontserdi ajal tulekahju. Põlengus hukkus 27 ja sai vigastada 184 inimest. Hiljem suri haiglas vigastustesse veel 18 inimest, viies ohvrite arvu 45 inimeseni. Põlengu põhjustas ilmselt ilutulestikurakettide kasutamine siseruumides. Rumeenia võimud kuulutasid õnnetusega seoses välja kolmepäevase üleriigilise leina. Afghan forces recapture city center amid fierce clashes with Taliban Reuters, 1.10.2015 (vaadatud 1.10.2015) Oregon becomes third U.S. state to allow recreational marijuana sales Reuters, 1.10.2015 (vaadatud 1.10.2015) Oregon Shooting: Umpqua Community College Gunman Talked Religion NBC News, 2.10.2015 (vaadatud 2.10.2015) Oregon gunman may have killed more if not for hero student Reuters, 2.10.2015 (vaadatud 2.10.2015) Gunman in Oregon college massacre committed suicide Reuters, 4.10.2015 (vaadatud 4.10.2015) Burkina Faso coup leader handed over to government: sources[alaline kõdulink] Reuters, 1.10.2015 (vaadatud 1.10.2015) Henrik Hololei asus tööle Euroopa Komisjoni transpordi peadirektorina Postimees, 1.10.2015 (vaadatud 16.10.2015) October 2015 Rulers.org (vaadatud 1.10.2015) Nine dead, up to 600 missing in Guatemala mudslide: authorities[alaline kõdulink] Reuters, 2.10.2015 (vaadatud 2.10.2015) Guatemala maalihe on tapnud vähemalt 79 inimest, teadmata kadunuid on 350 ERR Uudised, 4.10.2015 (vaadatud 4.10.2015) Guatemala landslide death toll tops 220; another 350 missing Reuters, 8.10.2015 (vaadatud 9.10.2015) Iran troops to join Syria war, Russia bombs group trained by CIA Reuters, 1.10.2015 (vaadatud 1.10.2015) Ankaras sai bussiõnnetuses üle kümne inimese surma ERR Uudised, 1.10.2015 (vaadatud 2.10.2015) Eelinfo (40. nädal) Vabariigi Valitsus (vaadatud 5.10.2015) Uus ühistranspordiseadus jätab sõidujagamise teenused endiselt halli alasse ERR Uudised, 1.10.2015 (vaadatud 2.10.2015) U.S. military plane crashes in Afghanistan, kills 14 Reuters, 2.10.2015 (vaadatud 2.10.2015) Arne Duncan stepping down, returning to Chicago The Chicago Tribune, 2.10.2015 (vaadatud 2.10.2015) Suicide bombings in Nigerian capital kill 15: officials Reuters, 3.10.2015 (vaadatud 5.10.2015) Pariisis algas nn Normandia neliku kohtumine ERR Uudised, 2.10.2015 (vaadatud 2.10.2015) Gasum loobus Soome-Eesti gaasitoru plaanist, Soome valitsus loob projekti jaoks uue ettevõtte ERR Uudised, 2.10.2015 (vaadatud 2.10.2015) Nigeria's former oil minister Alison-Madueke arrested in London: sources Reuters, 2.10.2015 (vaadatud 2.10.2015) U.S., allies demand Russia halt Syria strikes outside IS areas Reuters, 2.10.2015 (vaadatud 2.10.2015) Vene poole väitel on rünnatud eranditult ainult ISIS-ele kuuluvaid sihtmärke ERR Uudised, 2.10.2015 (vaadatud 2.10.2015) Syria's political opposition says rejects transitional role for Assad Reuters, 2.10.2015 (vaadatud 2.10.2015) Tunisia lifts state of emergency imposed after beach attack Reuters, 2.10.2015 (vaadatud 2.10.2015) Eesti ja Itaalia leppisid kokku koostöös pagulaste ümberpaigutamiseks ERR Uudised, 2.10.2015 (vaadatud 2.10.2015) Ametist lahkuv võrdõiguslikkuse volinik: kõige raskem oli eelarvamusi murda ERR Uudised, 2.10.2015 (vaadatud 3.10.2015) Medical charity MSF demands independent probe into strike on Afghan hospital Reuters, 4.10.2015 (vaadatud 5.10.2015) Four California students arrested for plotting mass shooting Reuters, 4.10.2015 (vaadatud 4.10.2015) South Carolina hit by catastrophic floods, hundreds rescued Reuters, 4.10.2015 (vaadatud 4.10.2015) Clinton gets endorsement of largest U.S. labor union Reuters, 3.10.2015 (vaadatud 4.10.2015) Thousands march in Vienna to show support for migrants Reuters, 3.10.2015 (vaadatud 5.10.2015) Merkel urges Europe to protect external borders amid refugee crisis Reuters, 3.10.2015 (vaadatud 5.10.2015) Violence intensifies in Jerusalem, West Bank, raising security concerns Reuters, 3.10.2015 (vaadatud 5.10.2015) Vatican sacks gay priest after highly public coming out Reuters, 3.10.2015 (vaadatud 5.10.2015) Rep. Jason Chaffetz Says He Will Run for House Speaker The Wall Street Journal, 4.10.2015 (vaadatud 4.10.2015) Rivals blast absent Scioli in Argentina's first presidential vote debate Reuters, 5.10.2015 (vaadatud 5.10.2015) Schäuble: sisserännet Euroopasse tuleb piirata ERR Uudised, 4.10.2015 (vaadatud 4.10.2015) Spain, Morocco arrest suspected Islamic State recruiters Reuters, 4.10.2015 (vaadatud 5.10.2015) Kyrgyzstan set to cling to Russia in face of security threats Reuters, 1.10.2015 (vaadatud 1.10.2015) Thousands protest in Moldova against $1 billion bank fraud Reuters, 4.10.2015 (vaadatud 5.10.2015) Portugal election race points to minority government, uncertainty Reuters, 2.10.2015 (vaadatud 2.10.2015) Death toll in French Riviera floods rises to at least 16, natural disaster declared Reuters, 4.10.2015 (vaadatud 5.10.2015) Turkey's Erdogan mocks EU migrant efforts on eve of visit Reuters, 5.10.2015 (vaadatud 5.10.2015) Church can't be 'museum of memories', pope tells synod Reuters, 5.10.2015 (vaadatud 5.10.2015) Tallinnas algasid Toompäevad ERR Uudised, 4.10.2015 (vaadatud 4.10.2015) TPP: What is it and why does it matter? BBC News, 6.10.2015 (vaadatud 9.10.2015) Trans-Pacific free trade deal agreed creating vast partnership BBC News, 6.10.2015 (vaadatud 9.10.2015) Modi, Merkel push for revival of India-EU trade talks Reuters, 5.10.2015 (vaadatud 5.10.2015) Eelinfo (41. nädal) Vabariigi Valitsus (vaadatud 12.10.2015) Beating parasites wins three scientists Nobel prize for medicine Reuters, 5.10.2015 (vaadatud 5.10.2015) Ukraine starts light weapons withdrawal in east: military Reuters, 5.10.2015 (vaadatud 5.10.2015) LHV tõi võlakirjad börsile ja emiteerib uusi ERR Uudised, 5.10.2015 (vaadatud 8.10.2015) Kunda linnapea tagandati ametist ERR Uudised, 5.10.2015 (vaadatud 8.10.2015) Riigi Kinnisvara juhiks saab Urmas Somelar ERR Uudised, 6.10.2015 (vaadatud 8.10.2015) Kerry arrives in Haiti to offer U.S. support ahead of elections Reuters, 6.10.2015 (vaadatud 7.10.2015) Ivory Coast opposition candidate suspends participation in presidential vote Reuters, 6.10.2015 (vaadatud 7.10.2015) Guinea-Bissau president rejects proposed governme Reuters, 6.10.2015 (vaadatud 7.10.2015) Portuguese president asks PM to form government to ensure stability Reuters, 6.10.2015 (vaadatud 6.10.2015) The Nobel Prize in Physics 2015: Press Release The Official Web Site of the Nobel Prize, 6.10.2015 (vaadatud 8.10.2015) Turkey summons Russian ambassador again over air space violations[alaline kõdulink] Reuters, 7.10.2015 (vaadatud 7.10.2015) West, Ukraine, hail rebel decision to postpone disputed elections Reuters, 6.10.2015 (vaadatud 7.10.2015) Suurbritannia toob Balti riikidesse oma jalaväekompanii ERR Uudised, 8.10.2015 (vaadatud 9.10.2015) Merkel, Hollande to present common front for EU in crisis Reuters, 6.10.2015 (vaadatud 7.10.2015) Iran's supreme leader bans negotiations with the United States Reuters, 7.10.2015 (vaadatud 7.10.2015) Suicide bombers kill 17 in Damaturu city in northeastern Nigeria[alaline kõdulink] Reuters, 7.10.2015 (vaadatud 7.10.2015) The Nobel Prize in Chemistry 2015: Press Release The Official Web Site of the Nobel Prize, 7.10.2015 (vaadatud 8.10.2015) Russia backs Syrian forces in major assault on insurgents Reuters, 7.10.2015 (vaadatud 7.10.2015) 680. R. Oidekivi nimetamine ja E.-K. Kala tagasikutsumine Vabariigi Presidendi Kantselei, 7.10.2015 (vaadatud 12.10.2015) Republicans in chaos as favorite quits House leadership race Reuters, 8.10.2015 (vaadatud 9.10.2015) Mayor of Rome resigns over expenses scandal[alaline kõdulink] Reuters, 8.10.2015 (vaadatud 9.10.2015) U.N. proposes unity government for Libya's warring factions, Tripoli balks Reuters, 8.10.2015 (vaadatud 9.10.2015) The Nobel Prize in Literature 2015: Press release The Official Web Site of the Nobel Prize, 8.10.2015 (vaadatud 9.10.2015) Aasta Ettevõte 2015 on Kodumaja ERR Uudised, 8.10.2015 (vaadatud 9.10.2015) Student charged with killing one, wounding three at Arizona university Reuters, 9.10.2015 (vaadatud 10.10.2015) One killed, one wounded in shooting near Texas Southern University Reuters, 9.10.2015 (vaadatud 10.10.2015) Ivory Coast leader launches re-election bid with pledge on justice Reuters, 9.10.2015 (vaadatud 10.10.2015) Bavaria threatens to take German government to court over refugees Reuters, 9.10.2015 (vaadatud 10.10.2015) Pre-election clash in Guinea capital kills two, wounds 33 Reuters, 9.10.2015 (vaadatud 10.10.2015) The Nobel Peace Prize for 2015: Press release The Official Web Site of the Nobel Prize, 9.10.2015 (vaadatud 9.10.2015) Swedish center right in favor of NATO membership[alaline kõdulink] Reuters, 9.10.2015 (vaadatud 10.10.2015) Islamic State fighters advance in Aleppo outskirts: monitor Reuters, 9.10.2015 (vaadatud 9.10.2015) Vabaerakond ei toeta piirilepingu sõlmimist ERR Uudised, 10.10.2015 (vaadatud 11.10.2015) Estonian Airist lahkuv kommertsjuht jätab lennukompanii juhatusse vaid Palméri ERR Uudised, 2.10.2015 (vaadatud 2.10.2015) Kirjastus Elmatar läks pankrotti ERR Uudised, 12.10.2015 (vaadatud 14.10.2015) Isolated North Korea says ready for war with U.S. as it marks anniversary Reuters, 10.10.2015 (vaadatud 10.10.2015) Hundreds of thousands protest in Berlin against EU-U.S. trade deal Reuters, 10.10.2015 (vaadatud 11.10.2015) Suspected Boko Haram suicide bombers kill 33 in Chad Reuters, 10.10.2015 (vaadatud 11.10.2015) Blasts in Turkish capital kill at least 20 people: media Reuters, 10.10.2015 (vaadatud 10.10.2015) Turkey mourns bomb blast victims, seeks to identify attackers Reuters, 11.10.2015 (vaadatud 11.10.2015) Death toll in Turkey's twin bombings rises to 102: prosecutor's office[alaline kõdulink] Reuters, 16.10.2015 (vaadatud 17.10.2015) Hundreds of protesters gather in Istanbul after bomb attacks in capital Reuters, 10.10.2015 (vaadatud 11.10.2015) Valgevene pealinnas avaldati presidendivalimiste künnisel Lukašenka vastu meelt ERR Uudised, 10.10.2015 (vaadatud 11.10.2015) IRL-i peasekretäriks kinnitati Kert Karus ERR Uudised, 10.10.2015 (vaadatud 11.10.2015) Five killed in British helicopter crash in Afghanistan Reuters, 11.10.2015 (vaadatud 12.10.2015) California to ban 'Redskins' for school sports, keep Confederate building names[alaline kõdulink] Reuters, 11.10.2015 (vaadatud 12.10.2015) SPÖ bleibt in Wien klare Nummer eins Wiener Zeitung, 12.10.2015 (vaadatud 12.10.2015) Guinea President Conde wins election with 58 of vote - official Reuters, 17.10.2015 (vaadatud 18.10.2015) Arab citizen rams and stabs four Israelis, police stop suspected Palestinian car bomb Reuters, 11.10.2015 (vaadatud 12.10.2015) Iran tests new precision-guided ballistic missile Reuters, 11.10.2015 (vaadatud 12.10.2015) Thousands of Lebanese rally for Christian politician Aoun Reuters, 11.10.2015 (vaadatud 12.10.2015) South Africa plans to leave International Criminal Court Reuters, 11.10.2015 (vaadatud 12.10.2015) Russia's Putin, Saudi defense minister agree to cooperate in Syria Reuters, 11.10.2015 (vaadatud 12.10.2015) Dell ostab andmevarunduse ettevõtte EMC ERR Uudised, 12.10.2015 (vaadatud 14.10.2015) EL otsustas ajutiselt peatada sanktsioonid Valgevene suhtes ERR Uudised, 12.10.2015 (vaadatud 14.10.2015) Guinea-Bissau president names new government by decree Reuters, 13.10.2015 (vaadatud 13.10.2015) Eelinfo (42. nädal) Vabariigi Valitsus (vaadatud 19.10.2015) Nobeli majanduspreemia võitis Briti tarbijakäitumise uurija ERR Uudised, 12.10.2015 (vaadatud 14.10.2015) Teabeametit hakkab juhtima Mikk Marran ERR Uudised, 12.10.2015 (vaadatud 14.10.2015) Savisaar vaidlustas ametist tagandamise ERR Uudised, 12.10.2015 (vaadatud 14.10.2015) Illinois governor will sell government building in Chicago Reuters, 13.10.2015 (vaadatud 13.10.2015) Flight MH17 shot down by Russian-built Buk missile, Dutch report says Reuters, 13.10.2015 (vaadatud 13.10.2015) Palestinian 'Day of Rage' attacks kill three: Israeli police Reuters, 13.10.2015 (vaadatud 13.10.2015) Iran parliament approves nuclear deal bill in victory for Rouhani Reuters, 13.10.2015 (vaadatud 13.10.2015) Italy's Senate votes to diminish power in boost for Renzi Reuters, 13.10.2015 (vaadatud 13.10.2015) A Brief History of Seven Killings wins 2015 Man Booker Prize[alaline kõdulink] The Man Booker Prize, 13.10.2015 (vaadatud 24.10.2015) Turkey suspends Ankara police, intelligence, security chiefs after bombing Reuters, 13.10.2015 (vaadatud 14.10.2015) Eesti suursaadik Taanis andis kuninganna Margrethe II-le üle volikirja Välisministeerium, 14.10.2015 (vaadatud 14.10.2015) Obama sends U.S. troops, drones to Cameroon in anti-Boko Haram fight Reuters, 14.10.2015 (vaadatud 15.10.2015) Eritrean soccer players seeking asylum in Botswana face deportation[alaline kõdulink] Reuters, 15.10.2015 (vaadatud 16.10.2015) Norway seeking to return some Syrian asylum seekers to Russia Reuters, 14.10.2015 (vaadatud 15.10.2015) Slovakia sends police to guard Hungary's border against migrants Reuters, 14.10.2015 (vaadatud 15.10.2015) Guinea's main opposition leader Diallo pulls out of election Reuters, 14.10.2015 (vaadatud 15.10.2015) Iran's Guardian Council passes nuclear bill into law Reuters, 14.10.2015 (vaadatud 15.10.2015) Niger imposes state of emergency on region hit by Boko Haram Reuters, 14.10.2015 (vaadatud 15.10.2015) Fotod ja video: Tallinnas toimus immigratsioonivastane meeleavaldus ERR Uudised, 14.10.2015 (vaadatud 15.10.2015) In Reversal, Obama Says U.S. Soldiers Will Stay in Afghanistan to 2017 The New York Times, 15.10.2015 (vaadatud 16.10.2015) Mexico, U.S. to open jointly staffed border stations Reuters, 15.10.2015 (vaadatud 16.10.2015) Myanmar signs ceasefire with eight armed groups Reuters, 15.10.2015 (vaadatud 15.10.2015) Police arrest Ugandan opposition presidential candidate before rally Reuters, 15.10.2015 (vaadatud 16.10.2015) Venezuela jails ex-presidential hopeful Rosales on return from exile Reuters, 15.10.2015 (vaadatud 16.10.2015) Ukraina sai ÜRO julgeolekunõukogu ajutiseks liikmeks ERR Uudised, 15.10.2015 (vaadatud 16.10.2015) Mikk Marran kinnitati teabeameti peadirektoriks ERR Uudised, 15.10.2015 (vaadatud 15.10.2015) Justiitsminister Reinsalu kutsus Moldovat ühinema kommunismikuritegude uurimise algatusega Justiitsministeerium, 15.10.2015 (vaadatud 27.10.2015) Eesti kodakondsusest vabastatud Dressen esitas vastava avalduse ise kuu aega enne väljavahetamist ERR Uudised, 15.10.2015 (vaadatud 16.10.2015) Suri Maardu linnapea Georgi Bõstrov ERR Uudised, 15.10.2015 (vaadatud 16.10.2015) Obama, South Korea's Park, to discuss North Korea threat: White House Reuters, 15.10.2015 (vaadatud 16.10.2015) Record high 130 people want to run for Philippine president[alaline kõdulink] Reuters, 16.10.2015 (vaadatud 17.10.2015) Italy may keep troops in Afghanistan another year: PM Renzi Reuters, 16.10.2015 (vaadatud 17.10.2015) Nigeerias hukkus pommiplahvatustes kümneid inimesi ERR Uudised, 16.10.2015 (vaadatud 17.10.2015) Palestinians set fire to Jewish shrine; Israeli soldier stabbed Reuters, 16.10.2015 (vaadatud 17.10.2015) Islamic State gunman kills five at Shi'ite center in Saudi Arabia Reuters, 16.10.2015 (vaadatud 17.10.2015) Pullerits, Priit. Lõuna-Euroopas oli juba ammu halba aimata. – Postimees, 17.10.2015, lk 6–7. Kadri Simson kandideerib Savisaare vastu Keskerakonna esimeheks ERR Uudised, 16.10.2015 (vaadatud 17.10.2015) Gunfire at Florida Zombicon event leaves one dead, five hurt Reuters, 18.10.2015 (vaadatud 19.10.2015) Earthquake hits northwest Argentina, kills 1; injuries reported Reuters, 17.10.2015 (vaadatud 18.10.2015) Ungari sulgeb südaööst piiri Horvaatiaga ERR Uudised, 16.10.2015 (vaadatud 17.10.2015) Croatia diverts migrants to Slovenia after Hungary closes border Reuters, 17.10.2015 (vaadatud 18.10.2015) Taiwan ruling party replaces presidential pick with party chief[alaline kõdulink] Reuters, 17.10.2015 (vaadatud 18.10.2015) Sudan sends ground troops to Yemen to boost Saudi-led coalition Reuters, 18.10.2015 (vaadatud 19.10.2015) Montenegro police fire teargas at anti-government protesters[alaline kõdulink] Reuters, 17.10.2015 (vaadatud 18.10.2015) Pope says Church needs more decentralization, changes to papacy Reuters, 17.10.2015 (vaadatud 18.10.2015) Kölnis sai linnapea kandidaat rünnakus raskelt vigastada ERR Uudised, 17.10.2015 (vaadatud 18.10.2015) Twelve dead as small boat sinks near Ukraine port[alaline kõdulink] Reuters, 17.10.2015 (vaadatud 18.10.2015) Merkel, in bind on migrants, ready to back faster Turkish EU bid Reuters, 18.10.2015 (vaadatud 19.10.2015) Migrant backlog builds in Balkans after new diversion Reuters, 18.10.2015 (vaadatud 19.10.2015) Palestinian gunman kills one, wounds 11 in Israeli city of Beersheba Reuters, 18.10.2015 (vaadatud 19.10.2015) Thousands protest against Montenegro's government Reuters, 18.10.2015 (vaadatud 19.10.2015) Pope proclaims new saints, calls for humble Church leadership Reuters, 18.10.2015 (vaadatud 19.10.2015) Rünnakus raskelt haavata saanud Saksa poliitik valiti Kölni linnapeaks ERR Uudised, 19.10.2015 (vaadatud 20.10.2015) Entscheidung 15 SRF: Schweizer Radio und Fernsehen, 19.10.2015 (vaadatud 19.10.2015) Kirikuõpetaja Savisaarele tema koduõuel: sinus on headust ja armastust päris palju Postimees, 18.10.2015 (vaadatud 19.10.2015) Horvaatia avas piiri Serbiast tulnud põgenikele ERR Uudised, 19.10.2015 (vaadatud 20.10.2015) German anti-Islam protest swells on fears about refugee influx Reuters, 19.10.2015 (vaadatud 20.10.2015) 5,000 migrants reach Slovenia on Monday: official[alaline kõdulink] Reuters, 19.10.2015 (vaadatud 20.10.2015) Exclusive - China's Xi lauds Britain for 'visionary' openness, prods others to emulate Reuters, 17.10.2015 (vaadatud 18.10.2015) Conservative's Harper to resign as party leader after crushing election defeat[alaline kõdulink] Reuters, 20.10.2015 (vaadatud 20.10.2015) Libya's recognized parliament rejects U.N. proposal for unity government Reuters, 19.10.2015 (vaadatud 20.10.2015) Mexican lower house votes to lower tax on sugary drinks Reuters, 19.10.2015 (vaadatud 20.10.2015) As Russia reasserts itself, NATO opens biggest exercises in years Reuters, 19.10.2015 (vaadatud 20.10.2015) NATO õppustel Vahemere maades osaleb 36 000 sõjaväelast 30 riigist ERR Uudised, 19.10.2015 (vaadatud 20.10.2015) Bus blast kills 11 in Pakistan's Baluchistan province Reuters, 19.10.2015 (vaadatud 20.10.2015) Nädalainfo (43. nädal) Vabariigi Valitsus (vaadatud 26.10.2015) Jim Webb to quit Democratic primary MSNBC, 20.10.2015 (vaadatud 20.10.2015) Slovenia to use army to help guard border in migrant crisis Reuters, 19.10.2015 (vaadatud 20.10.2015) Georgia's breakaway South Ossetia seeks vote on joining Russia Reuters, 20.10.2015 (vaadatud 20.10.2015) Northern Irish First Minister hopes for early sign on talks after paramilitary report REuters, 20.10.2015 (vaadatud 20.10.2015) Putin uses Assad visit to talk up Kremlin role as Syria broker Reuters, 21.10.2015 (vaadatud 21.10.2015) Joe Biden Will Not Run for President The New York Times, 21.10.2015 (vaadatud 21.10.2015) Army disperses anti-government protesters in Congo Republic Reuters, 21.10.2015 (vaadatud 21.10.2015) Romania's ex-president Iliescu faces prosecutors over killings at 1990 rally Reuters, 21.10.2015 (vaadatud 21.10.2015) Pilot killed as U.S. Marine jet crashes in eastern England Reuters, 21.10.2015 (vaadatud 21.10.2015) After Netanyahu talks, Kerry says may be way to ease Israeli-Palestinian strife Reuters, 22.10.2015 (vaadatud 22.10.2015) Nuclear weapons, Taliban in focus as Obama meets Pakistan's Sharif Reuters, 22.10.2015 (vaadatud 22.10.2015) Paul Ryan announces candidacy for House Speaker Reuters, 22.10.2015 (vaadatud 23.10.2015) Three people hurt in shooting at Tennessee college campus: authorities Reuters, 22.10.2015 (vaadatud 23.10.2015) Soaring asylum numbers force Sweden to cut costs, borrow more Reuters, 22.10.2015 (vaadatud 22.10.2015) 12,000 migrants arrive in Slovenia; authorities ask EU for help Reuters, 22.10.2015 (vaadatud 22.10.2015) U.S. soldier killed in raid to free hostages of ISIS in Iraq Reuters, 22.10.2015 (vaadatud 22.10.2015) Police says Swedish school killer was driven by 'racist motives': radio Reuters, 23.10.2015 (vaadatud 23.10.2015) Rootsi koolis mõõgaga rünnanud mees vigastas kolme ja tappis kaks inimest ERR Uudised, 22.10.2015 (vaadatud 23.10.2015) Swedish police say sword-wielding killer sought victims by skin color Reuters, 23.10.2015 (vaadatud 24.10.2015) Slovenian court allows referendum on same-sex marriages[alaline kõdulink] Reuters, 22.10.2015 (vaadatud 22.10.2015) Britain passes lawmaking reforms, deepening divide with Scotland Reuters, 22.10.2015 (vaadatud 22.10.2015) Russia says to build military base on contested Kurile Islands Reuters, 22.10.2015 (vaadatud 22.10.2015) Lääne Elu peatoimetaja Andrus Karnau valiti Pressinõukogu esimeheks ERR Uudised, 22.10.2015 (vaadatud 22.10.2015) Kerry says Vienna meeting raised productive ideas on Syria Reuters, 23.10.2015 (vaadatud 24.10.2015) Sweden to tighten immigration laws amid record asylum numbers Reuters, 23.10.2015 (vaadatud 24.10.2015) Oviedo glitters for the 2015 Princess of Asturias awards ceremony Euronews, 23.10.2015 (vaadatud 24.10.2015) Hurricane Patricia batters Mexico as one of strongest storms ever Reuters, 24.10.2015 (vaadatud 24.10.2015) Moldovan opposition leader arrested over wiretapping Reuters, 23.10.2015 (vaadatud 24.10.2015) Bombings kill at least 37 in northeast Nigeria: officials Reuters, 23.10.2015 (vaadatud 24.10.2015) Portugal Socialists vow to topple government with no-confidence vote Reuters, 23.10.2015 (vaadatud 24.10.2015) At least 43 killed in French bus crash, worst in decades Reuters, 23.10.2015 (vaadatud 24.10.2015) Turkish court sentences 244 to jail over 2013 protests: newspaper Reuters, 23.10.2015 (vaadatud 24.10.2015) Kohus ei lubanud Savisaart linnapea kohale tagasi Postimees, 23.10.2015 (vaadatud 24.10.2015) Car slams into crowd at Oklahoma parade; four killed Reuters, 24.10.2015 (vaadatud 25.10.2015) U.S., Saudi Arabia to bolster support for moderate Syrian opposition Reuters, 24.10.2015 (vaadatud 25.10.2015) Blasts kill one, wound dozens before Shi'ite march in Bangladesh Reuters, 24.10.2015 (vaadatud 25.10.2015) Maldives vice president arrested in probe of explosion targeting president Reuters, 24.10.2015 (vaadatud 25.10.2015) Montenegrin police fire teargas to disperse opposition Reuters, 24.10.2015 (vaadatud 25.10.2015) EU crisis talks to consider increasing security on Balkan borders France 24 / Reuters, 25.10.2015 (vaadatud 25.10.2015) Balkan, EU leaders agree to coordinate on migrants Reuters, 25.10.2015 (vaadatud 25.10.2015) Slovenia sees end to EU if leaders fail on migrant plan Reuters, 25.10.2015 (vaadatud 25.10.2015) Five Britons killed when Canadian whale-watch boat sinks Reuters, 26.10.2015 (vaadatud 27.10.2015) Congo Republic votes to decide on third term for president Reuters, 25.10.2015 (vaadatud 25.10.2015) Congo votes by landslide to allow third presidential term Reuters, 26.10.2015 (vaadatud 27.10.2015) Britain's Blair says 2003 Iraq invasion played role in Islamic State rise Reuters, 25.10.2015 (vaadatud 25.10.2015) Syria's Assad says ready to hold presidential election with people's blessing Reuters, 25.10.2015 (vaadatud 25.10.2015) Assad's priority to defeat 'terrorism' before elections: Russian lawmaker Reuters, 25.10.2015 (vaadatud 25.10.2015) Big quake in Afghanistan and Pakistan kills over 200 Reuters, 26.10.2015 (vaadatud 27.10.2015) President says Indonesia intends to join TPP trade deal Reuters, 26.10.2015 (vaadatud 27.10.2015) Eelinfo (44. nädal) Vabariigi Valitsus (vaadatud 2.11.2015) Belgian military base rammed by car, suspect arrested Reuters, 26.10.2015 (vaadatud 27.10.2015) Twelve dead in ELN rebel attack on Colombian troops Reuters, 26.10.2015 (vaadatud 27.10.2015) Cuba's interior minister resigns due to health, government says Reuters, 26.10.2015 (vaadatud 27.10.2015) Two policemen, seven Islamic State militants killed in Turkey Reuters, 26.10.2015 (vaadatud 27.10.2015) Bavarian leader criticizes Austria and Merkel over refugees Reuters, 27.10.2015 (vaadatud 28.10.2015) Three Palestinians shot dead after knife attacks: Israeli army Reuters, 27.10.2015 (vaadatud 28.10.2015) Turkey takes over Gulen-linked firms, intensifying crackdown before election Reuters, 27.10.2015 (vaadatud 28.10.2015) Dokumendipetiste rühmitusse kuulus kümme naist, jõugu juht võeti vahi alla ERR Uudised, 28.10.2015 (vaadatud 29.10.2015) Rubio, Cruz dominate rowdy Republican presidential debate Reuters, 28.10.2015 (vaadatud 29.10.2015) Republicans Nominate Paul Ryan as House Speaker The New York Times, 28.10.2015 (vaadatud 29.10.2015) House Approves Budget, Providing ‘Clean’ Exit That John Boehner Sought The New York Times, 28.10.2015 (vaadatud 29.10.2015) Egypt extends state of emergency in North Sinai by three months Reuters, 28.10.2015 (vaadatud 28.10.2015) Iran accepts invitation to Syria peace talks in Vienna Reuters, 28.10.2015 (vaadatud 28.10.2015) Suspected Boko Haram militants kill 14 civilians in Niger Reuters, 28.10.2015 (vaadatud 28.10.2015) Tanzania opposition calls for vote recount, Zanzibar poll nullified Reuters, 28.10.2015 (vaadatud 29.10.2015) Jaanus Rahumägi nimetati Küprose aukonsuliks Eestis ERR Uudised, 30.10.2015 (vaadatud 1.11.2015) Appealing for Clean Slate as Speaker Gavel Changes Hands The New York Times, 29.10.2015 (vaadatud 31.10.2015) Reuters: EL peatab Lukašenkale kehtestatud sanktsioonid ERR Uudised, 29.10.2015 (vaadatud 31.10.2015) Tänavuse Sahharovi auhinna pälvis vangistatud Saudi Araabia blogija ERR Uudised, 29.10.2015 (vaadatud 31.10.2015) Hiina lõpetab aastakümneid kehtinud ühe lapse poliitika ERR Uudised, 29.10.2015 (vaadatud 31.10.2015) Iisraeli julgeolekujõud lasksid Läänekaldal maha kaks palestiinlasest pussitajat ERR Uudised, 29.10.2015 (vaadatud 31.10.2015) Deutsche Bank koondab 15 000 töötajat ERR Uudised, 29.10.2015 (vaadatud 31.10.2015) Merkel alustas visiiti Hiinas ERR Uudised, 29.10.2015 (vaadatud 31.10.2015) Tuleva aasta mais asub Praxise juhi kohale Kersti Kaljulaid ERR Uudised, 29.10.2015 (vaadatud 31.10.2015) Volikogu võttis Viljandimaa kauaaegseima vallavanema ametist maha ERR Uudised, 29.10.2015 (vaadatud 31.10.2015) In policy shift, Obama to send U.S. special forces to Syria Reuters, 30.10.2015 (vaadatud 31.10.2015) Gruusia süüdistab Saakašvilit riigipöörde kavandamises ERR Uudised, 30.10.2015 (vaadatud 1.11.2015) Knife-wielding Palestinians strike in West Bank, Jerusalem; two dead Reuters, 30.10.2015 (vaadatud 31.10.2015) Rome's mayor ousted, saying PM stabbed him in the back[alaline kõdulink] Reuters, 30.10.2015 (vaadatud 31.10.2015) Film-maker Polanski relieved after court rejects U.S. extradition request in child sex case Reuters, 30.10.2015 (vaadatud 31.10.2015) EVR Cargo juhatuse esimees Ahto Altjõe lahkub ametist ERR Uudised, 30.10.2015 (vaadatud 1.11.2015) Superbus sai maanteeametilt viimaks liiniloa ERR Uudised, 30.10.2015 (vaadatud 1.11.2015) Palestinian wielding knife shot dead: Israeli police Reuters, 31.10.2015 (vaadatud 31.10.2015) Russian airliner with 224 aboard crashes in Egypt's Sinai, all killed Reuters, 31.10.2015 (vaadatud 31.10.2015) 11 killed as Pakistanis vote in local government polls[alaline kõdulink] Reuters, 31.10.2015 (vaadatud 31.10.2015) Romanian nightclub fire kills 27, national mourning declared Reuters, 31.10.2015 (vaadatud 31.10.2015) Thousands march in Romania as toll from nightclub fire reaches 32 Reuters, 3.11.2015 (vaadatud 4.11.2015) Protests continue in Romania, fire death toll reaches 45[alaline kõdulink] Reuters, 8.11.2015 (vaadatud 9.11.2015)